title: 2013/121/ES: Komisijas Lēmums ( 2013. gada 7. marts ) par drošības prasībām, kuras saskaņā ar Eiropas Parlamenta un Padomes Direktīvu 2001/95/EK par produktu vispārēju drošību jāiekļauj noteiktu bērniem paredzētu sēdekļu Eiropas standartos  Dokuments attiecas uz EEZ

text:
               8.3.2013

               LV

               Eiropas Savienības Oficiālais Vēstnesis

               L 65/23

         KOMISIJAS LĒMUMS
   (2013. gada 7. marts)
   par drošības prasībām, kuras saskaņā ar Eiropas Parlamenta un Padomes Direktīvu 2001/95/EK par produktu vispārēju drošību jāiekļauj noteiktu bērniem paredzētu sēdekļu Eiropas standartos
   (Dokuments attiecas uz EEZ)
   (2013/121/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 3. decembra Direktīvu 2001/95/EK par produktu vispārēju drošību (1) un jo īpaši tās 4. panta 1. punkta a) apakšpunktu,
   tā kā:

               (1)

               Produktus, kas atbilst valsts standartiem, kuros transponēti Eiropas standarti, kas izstrādāti saskaņā ar Direktīvu 2001/95/EK un uz ko publicētas atsauces Eiropas Savienības Oficiālajā Vēstnesī, var uzskatīt par drošiem.

               (2)

               Eiropas standarti būtu jāizstrādā, pamatojoties uz prasībām, kuru mērķis ir nodrošināt, lai produkti, kas atbilst šiem standartiem, atbilstu Direktīvas 2001/95/EK 3. pantā noteiktajām vispārējām drošības prasībām.

               (3)

               Būtu jāpārskata Eiropas standarti EN 14988-1:2006 (1. daļa. Drošības prasības) un EN 14988-2:2006 (2. daļa. Testa metodes) attiecībā uz bērnu augstajiem krēsliem. Būtu jāievieš stingrākas drošības prasības attiecībā uz nokrišanas un sapīšanās draudiem.

               (4)

               Eiropas standarts EN 1272:1998 (Drošības prasības un testa metodes) attiecībā uz krēsliem, kas piestiprināmi pie galda, nav norādīts Eiropas Savienības Oficiālajā Vēstnesī. Tāpēc pieņēmumu par drošību nevar izvirzīt, pamatojoties uz valsts standartiem, kuros transponēts minētais Eiropas standarts.

               (5)

               Nav Eiropas standartu attiecībā uz bērnu krēsliem vai attiecībā uz sēdekļiem, kas piestiprināmi uz krēsliem.

               (6)

               Tāpēc būtu jānosaka prasības, ar kurām tiktu nodrošināts, ka šādi bērnu sēdekļi atbilst Direktīvas 2001/95/EK 3. pantā noteiktajām vispārējām drošības prasībām.

               (7)

               Šajā lēmumā noteiktie pasākumi ir saskaņā ar Produktu vispārējās drošības komitejas atzinumu,

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā piemēro šādas definīcijas:

               a)

               “uz krēsla piestiprināms sēdeklis” ir produkts, ko paredzēts piestiprināt uz pieauguša cilvēka krēsla, lai paaugstinātu tāda bērna sēdēšanas pozīciju, kurš nav vecāks par 36 mēnešiem un spēj patstāvīgi sēdēt;

               b)

               “bērnu krēsls” ir krēsls ar bērna vecumam pielāgotu izmēru, kas paredzēts novietošanai uz grīdas un viena bērna apsēdināšanai;

               c)

               “bērnu augstais krēsls” ir brīvstāvošs krēsls, ar ko 6–36 mēnešus vecs bērns tiek pacelts aptuveni pusdienu galda augstumā un kas paredzēts tāda bērna barošanai, kurš spēj patstāvīgi sēdēt, ja bērns šajā sēdvietā tiek pienācīgi nostiprināts;

               d)

               “pie galda piestiprināms krēsls” ir krēsls, ko parasti izmanto bērni, kuri spēj patstāvīgi sēdēt, un kas ir paredzēts piestiprināšanai pie galda vai citai horizontālai virsmai.

         2. pants
   Drošības prasības
   Šā lēmuma 1. pantā noteiktajiem produktiem piemērojamās īpašās drošības prasības, kas jāiekļauj Eiropas standartos, kuri minēti Direktīvas 2001/95/EK 4. panta 1. punktā, ir izklāstītas šā lēmuma pielikumā.
   3. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 7. martā

            Komisijas vārdā –

            priekšsēdētājs

         José Manuel BARROSO

      (1)  OV L 11, 15.1.2002., 4. lpp.

      PIELIKUMS

         VISPĀRĒJAS DROŠĪBAS PRASĪBAS

      Produkti nedrīkst apdraudēt bērnu un aprūpētāju drošību vai veselību, ja tie tiek izmantoti nolūkā, kādam tie paredzēti, vai paredzamā veidā un tiek ņemtas vērā iespējamās bērnu uzvedības izpausmes.
      Ja viena veida krēslu iespējams pārvērst par cita veida krēslu (piemēram, augsto krēslu iespējams pārvērst par bērnu krēslu), šādam krēslam jāatbilst visām prasībām, ko piemēro attiecībā uz abiem minētajiem krēslu veidiem.
      Produktu marķējumā vai uz produkta iesaiņojuma un produktam pievienotajā lietošanas pamācībā lietotāja uzmanība jāpievērš raksturīgākajiem ievainojumu gūšanas draudiem un riskiem, kas saistīti ar attiecīgo produktu lietošanu, un tam, kā novērst šos draudus un riskus. Tomēr produktu konstrukcijai jābūt iespējami drošai, un konstrukcijas drošumu nedrīkst kompensēt ar marķējumiem un brīdinājumiem.

         Ķīmiskās prasības

      Visiem 1. pantā minētajiem produktiem jāatbilst ES tiesību aktiem.

         Uzliesmošanas īpašības

      Produktos, kas noteikti 1. pantā, nedrīkst iekļaut bīstamus elementus, kas spēj strauji uzliesmot vidē, kurā atrodas bērns. Tāpēc tiem jābūt izgatavotiem no materiāliem, kam nav raksturīga pēkšņa uzliesmošana tiešas liesmas vai dzirksteļu iedarbībā. Šajā saistībā jāņem vērā EN 71-2 jaunākā redakcija.
      Iespējami jāierobežo ķīmisko liesmu slāpētāju vielu izmantošana. Ja ķīmiskās liesmu slāpētājas vielas tiek izmantotas, to toksiskums produkta lietošanas laikā un iznīcināšana pēc produkta ekspluatācijas beigām nedrīkst apdraudēt lietotāja vai bērnu aprūpētāju veselību vai vidi.

         Iepakojums

      Elastīgi plastmasas maisi, kurus izmanto produkta iesaiņošanai un kuru atvēruma perimetrs pārsniedz bērna galvas apkārtmēru, nedrīkst radīt bērnam nosmakšanas draudus. Šāda iepakojuma vai pašlīmējoša iepakojuma (piemēram, iesaiņojošajai plēvei līdzīga iepakojuma) aizvēršanai nedrīkst izmantot savilces vai auklas.
      Iepakojums, kurā iesaiņoti produkti, nedrīkst radīt aizsprostotas mutes un deguna izraisītas smakšanas draudus. Tāpēc plastmasas iepakojuma virsmai jābūt perforētai visos gadījumos, kad tas nav pretrunā nepieciešamībai nodrošināt aizsardzību pret mitrumu.
      Uz maisiem ir skaidri jānorāda šāds (vai tamlīdzīgs) brīdinājums: “BRĪDINĀJUMS! Iepakojumu sargāt no bērniem, lai novērstu bērnu nosmakšanas gadījumus.” Uz šādiem maisiem ir arī jānorāda liels un saprotams apzīmējums vai diagramma, kas atspoguļo iespējamos draudus.

         Ražotāja un importētāja identifikācijas informācija

      Uz produkta vai, ja tas nav iespējams, uz produkta iepakojuma, vai produktam pievienotajā dokumentā ražotājiem (1) jānorāda savs nosaukums, reģistrētais tirdzniecības nosaukums vai reģistrētā preču zīme un kontaktadrese. Adresei jābūt tādai, kas norāda konkrētu vietu, kurā iespējams sazināties ar ražotāju (2).
      Uz produkta vai, ja tas nav iespējams, uz produkta iepakojuma, vai produktam pievienotajā dokumentā importētājiem (3) jānorāda savs nosaukums, reģistrētais tirdzniecības nosaukums vai reģistrētā preču zīme un kontaktadrese (4).

         ĪPAŠAS DROŠĪBAS PRASĪBAS

      1.   UZ KRĒSLA PIESTIPRINĀMI SĒDEKĻI
      1.1.   Darbības joma

      Šīs drošības prasības piemēro attiecībā uz sēdekļiem, kas piestiprināmi uz krēsliem un paredzēti bērniem līdz 36 mēnešu vecumam, kuri sver ne vairāk par 15 kg. Šīs drošības prasības neattiecas uz spilveniem, polsteriem un jebkuru produktu, kas paredzēts tam, lai nodrošinātu bērna pasīvo aizsardzību uz krēsla, nepaaugstinot bērna sēdēšanas pozīciju.
      1.2.   Drošības prasības

         Iesprūšanas draudi, ko rada spraugas un atveres

      Uz krēsla piestiprināmiem sēdekļiem jābūt konstruētiem un ražotiem tā, lai būtu novērsta kādas bērna ķermeņa daļas iesprūšana.

         Draudi, kas saistīti ar tāda sēdekļa augstuma regulēšanu, kurš piestiprināms uz krēsla

      Uz krēsla piestiprināmiem sēdekļiem ar regulējamu sēdvietas augstumu jābūt aprīkotiem ar bloķēšanas mehānismu(-iem), kas nodrošina, ka uz krēsla piestiprināms sēdeklis saglabā normālas lietošanas pozīciju. Jānovērš iespēja nejauši atbrīvot bloķēšanas mehānismu(-us).

         Ar kustīgajām daļām saistītie draudi

      Kad uz krēsla piestiprināms sēdeklis ir sagatavots normālai lietošanai, nedrīkst būt brīvi pieejama neviena saspiešanas vai bīdes vieta, kas radusies, kustinot uz krēsla piestiprināmo sēdekli vai kādu tā daļu, bērnam pārvietojot sava ķermeņa svaru uz krēsla piestiprināmā sēdeklī vai pieliekot ārēju spēku (ko dara, piemēram, cits bērns, netīši aprūpētājs vai kāds mehānisms).
      Salokāmiem uz krēsla piestiprināmiem sēdekļiem jābūt aprīkotiem ar tādu salocīšanas mehānismu, ko bērns nespēj darbināt un aprūpētājs netīši atbrīvot. Uz krēsla piestiprināmus sēdekļus nedrīkst būt iespējams sagatavot normālai lietošanai, neizmantojot bloķēšanas mehānismu.

         Nokrišanas draudi

      Kad uz krēsla piestiprināms sēdeklis ir sagatavots normālai lietošanai, tam jānodrošina, ka bērns tajā sēž un ka tas neapgāzīsies, bērnam noliecoties kādā virzienā. Lai novērstu to, ka bērns gūst ievainojumus, pieceļoties un izkrītot vai izslīdot no sēdekļa, kas piestiprināms uz krēsla, šādam sēdeklim jābūt konstruētam tā, lai sēdekļa pasīvās drošības sistēma neļautu bērnam piecelties un izkrist vai izslīdēt no sēdekļa.
      Uz krēsla piestiprināmam sēdeklim jābūt aprīkotam ar pasīvās drošības sistēmu, ko iespējams noregulēt atbilstoši bērna izmēram, un šajā sistēmā jābūt iekļautam vismaz vidukļa un stakles pasīvās drošības aprīkojumam. Pasīvās drošības sistēmu nedrīkst būt iespējams izmantot, neizmantojot stakles pasīvās drošības aprīkojumu.
      Pasīvās drošības sistēmām, siksnām, nostiprināšanas vietām un nostiprināšanas sistēmām nedrīkst būt tādu bojājumu, kas samazinātu to drošību un normālu darbību statiskas un dinamiskas mehāniskās slodzes apstākļos uz krēsla piestiprināma sēdekļa pamatoti paredzamas lietošanas laikā.
      Kad sēdeklis ir piestiprināts uz krēsla un sagatavots lietošanai, sēdekļa atzveltnei jābūt novietotai pietiekami augstu. Sēdeklim arī jābūt aprīkotam ar roku balstiem tā sānos, kas novietoti pietiekami augstu, lai nodrošinātu, ka bērns neizkrīt no sēdekļa, ja noliecas kādā virzienā.

         Sapīšanās draudi

      Auklām, lentēm un līdzīgām detaļām, izņemot bērna pasīvās drošības sistēmu un sēdekļa piestiprināšanas sistēmu, kuras ir aizsniedzamas, sēžot uz krēsla piestiprināmā sēdeklī, jābūt tik garām, lai novērstu iespēju izveidot bīstamu cilpu ap bērna kaklu.
      Monopavediena diegus nedrīkst izmantot kā auklas, lentes un līdzīgas detaļas vai kā cilpas vai šūšanas diegus.

         Aizrīšanās draudi

      Lai novērstu aizrīšanos, uz krēsla piestiprināmi sēdekļi nedrīkst būt aprīkoti ar tādām sīkām detaļām, kuru noņemšana bērnam ir pa spēkam un kuras ir pietiekami nelielas, lai pilnīgi ietilptu bērna mutē, neatkarīgi no tā, vai šo detaļu noņemšanai paredzēts izmantot kādu darbarīku.
      Polsterējuma materiāli, ar ko bērns var aizrīties, nedrīkst kļūt pieejami bērnam, kad tiek pakļauti spēkam, ko bērns spēj piemērot. Šādi materiāli nedrīkst radīt papildu aizrīšanās draudus, kas pastāv, kad šādu materiālu elementi nav pietiekami lieli vai kad bērna piemērotā spēka ietekmē šie elementi kļūst pietiekami mazi vai pieejami bērnam.

         Norīšanas draudi

      Lai novērstu norīšanas draudus, uz krēsla piestiprināmi sēdekļi nedrīkst būt aprīkoti ar atdalāmām vai mazām detaļām, kuras bērnam ir pa spēkam atdalīt un kuras spēj izkļūt caur bērna barības vadu. Jebkurā gadījumā nedrīkst izmantot toksiskus materiālus vai virsmas pārklājumus.

         Nosmakšanas draudi

      Uz krēsla piestiprināmi sēdekļi nedrīkst būt aplīmēti ar plastikāta uzlīmēm, ko bērns spētu satvert un noplēst. Tie nedrīkst būt apstrādāti ar necaurlaidīgu aizsargpārklājumu, kas ir tik liels, ka varētu apklāt bērna muti un degunu, tādējādi radot nosmakšanas draudus.

         Bīstamas malas, stūri un izvirzījumi

      Visas uz krēsla piestiprināma sēdekļa atklātās malas, stūri un izvirzījumi ir jānoapaļo, un tie nedrīkst būt ar asumiem vai asām malām.

         Virsmas

      Ciktāl tas ir savienojams ar funkcijām, ko pilda uz krēsla piestiprināms sēdeklis, visām virsmām jābūt pietiekami gludām, lai tās neradītu nobrāzumus, iegriezumus, skrāpējumus, skrambas, apdegumus vai citus ievainojumus, kas nejauši radušies uz krēsla piestiprināma sēdekļa lietošanas laikā vai radušies bērna uzvedības dēļ.

         Strukturālā viengabalainība

      Uz krēsla piestiprināms sēdeklis nedrīkst sabrukt, vai tam nedrīkst būt bojājuma pazīmes vai pastāvīga deformācija, kas var samazināt sēdekļa drošumu un normālu darbību. Mehānismam(-iem), kas paredzēts(-i) uz krēsla piestiprināma sēdekļa augstuma regulēšanai, jānovērš iespēja, ka sēdekļa augstums mainās mehāniskas slodzes ietekmē, kam uz krēsla piestiprināms sēdeklis tiek pakļauts pamatoti paredzamas lietošanas laikā.

         Sistēma sēdekļa piestiprināšanai pie krēsla

      Piestiprināšanas sistēmai jābūt izstrādātai tā, lai uz krēsla piestiprināms sēdeklis tiktu piestiprināts gan pie krēsla atzveltnes, gan pie sēdvirsmas.
      Piestiprināšanas sistēma, siksnas, nostiprināšanas vietas un nostiprināšanas sistēma nedrīkst saplīst, kļūt vaļīga vai notrūkt no savas stiprinājuma vietas mehāniskas slodzes ietekmē, kam tā tiek pakļauta pamatoti paredzamas lietošanas laikā.

         Ar neatbilstošu izmēru saistīti draudi

      Produkta informācijā jānorāda krēslu sēdvirsmu un atzveltņu izmēri, kuriem attiecīgais produkts ir piemērots.
      1.3.   Drošības informācija, lietotāja rokasgrāmata un apzīmējumi

      Drošības informācijai jābūt norādītai uz produkta un iekļautai lietošanas pamācībā.
      Drošības informācijai jābūt sniegtai rakstiski tās valsts valodā(-ās), kurā uz krēsla piestiprināms sēdeklis tiek piedāvāts mazumtirdzniecībā, un ar pašsaprotamu piktogrammu starpniecību. Visiem apzīmējumiem jābūt salasāmiem, un visām uzlīmēm ar šādiem apzīmējumiem jābūt piestiprinātām tā, lai tās nevarētu viegli noplēst.

         Drošības informācija

      Būtiskā drošības informācija jāsniedz skaidri un saskatāmi. Tai jābūt skaidri izvietotai un redzamai arī pēc tam, kad sēdeklis ir piestiprināts uz pieaugušu cilvēku krēsla, un pirms bērna ievietošanas šādā sēdeklī. Informācijai jāsākas ar vārdu “BRĪDINĀJUMS!”, un tajā jābūt sniegtiem vismaz turpmāk minētajiem (vai tamlīdzīgiem) ziņojumiem:

                  —

                  “Nekad neatstājiet bērnu bez uzraudzības.”,

                  —

                  “Vienmēr izmantojiet bērnu pasīvās drošības sistēmas un sistēmas, kas paredzētas sēdekļa piestiprināšanai uz krēsla.”,

                  —

                  “Pirms lietojat uz krēsla piestiprināmu sēdekli, vienmēr pārbaudiet tā drošumu un stabilitāti.”,

                  —

                  “Šis produkts ir paredzēts bērniem līdz 36 mēnešu vecumam, kuru svars nepārsniedz 15 kg un kuri spēj patstāvīgi sēdēt.”

         Pirkuma informācija

      Pircējam jāspēj skaidri saskatīt pirkuma informāciju produkta pārdošanas vietā. Šajā informācijā gan rakstiski, gan ar pašsaprotamu piktogrammu starpniecību jānorāda:

                  —

                  šāds (vai tamlīdzīgs) paziņojums: “Šis produkts ir paredzēts bērniem līdz 36 mēnešu vecumam, kuru svars nepārsniedz 15 kg un kuri spēj patstāvīgi sēdēt.”,

                  —

                  produktam piemērotie pieaugušu cilvēku krēsla, sēdekļa un atzveltnes izmēri.

         Lietotāja rokasgrāmata

      Uz krēsla piestiprināmam sēdeklim jāpievieno lietotāja rokasgrāmata. Lietotāja rokasgrāmatā jāiekļauj šāda informācija:

                  —

                  šāds (vai tamlīdzīgs) paziņojums: “UZMANĪBU! SAGLABĀJIET TURPMĀKAI IZMANTOŠANAI.”,

                  —

                  uz krēsla piestiprināma sēdekļa pareizas un drošas montāžas un lietošanas norādījumi,

                  —

                  informācija par to, kāda veida pieaugušu cilvēku krēsliem ir iespējams piestiprināt uz krēsla piestiprināmu sēdekli un kāda veida krēsliem to nav iespējams piestiprināt.

            Brīdinājumi lietotāja rokasgrāmatā jāsāk ar vārdu “BRĪDINĀJUMS!”, un tajos jābūt sniegtai vismaz turpmāk minētajai (vai tamlīdzīgai) informācijai:

                  —

                  “Nekad neatstājiet bērnu bez uzraudzības.”,

                  —

                  “Vienmēr izmantojiet bērnu pasīvās drošības sistēmas un sistēmas, kas paredzētas sēdekļa piestiprināšanai uz krēsla.”,

                  —

                  “Pirms lietojat uz krēsla piestiprināmu sēdekli, pārliecinieties par to, ka sistēma, kas paredzēta sēdekļa piestiprināšanai uz krēsla, ir pareizi nostiprināta un noregulēta.”,

                  —

                  “Pirms lietojat uz krēsla piestiprināmu sēdekli, vienmēr pārbaudiet tā drošumu un stabilitāti.”

            Lietotāja rokasgrāmatā jāsniedz arī šāda informācija:

                  —

                  šāds (vai tamlīdzīgs) paziņojums: “Šis produkts ir paredzēts bērniem līdz 36 mēnešu vecumam, kuru svars nepārsniedz 15 kg un kuri spēj patstāvīgi sēdēt.”,

                  —

                  produktam piemērotie pieaugušu cilvēku krēsla, sēdekļa un atzveltnes izmēri,

                  —

                  paziņojums par to, ka uz krēsla piestiprināmo sēdekli nedrīkst lietot, ja kāda tā detaļa ir salauzta vai saplēsta vai ja tam trūkst kādas detaļas,

                  —

                  paziņojums par to, ka drīkst izmantot vienīgi tos sēdekļa piederumus vai rezerves detaļas, ko apstiprinājis ražotājs,

                  —

                  tīrīšanas un apkopes ieteikumi.

            2.   BĒRNU KRĒSLI
      2.1.   Darbības joma

      Šīs drošības prasības piemēro attiecībā uz bērnu krēsliem, kas paredzēti bērniem, kuri spēj patstāvīgi sēdēt. Šādi produkti ir ķebļi, krēsli (veidoti no šādām daļām: kājas, sēdēšanas pamatne, atzveltne) un krēsli ar roku balstiem (veidoti no šādām daļām: sēdēšanas pamatne, atzveltne un roku balsti), kas paredzēti izmantošanai telpās un ārpus tām. Šajā produktu grupā ietilpst arī šūpuļkrēsli un saliekamie krēsli. Minētās prasības piemēro arī attiecībā uz daudzfunkcionāliem produktiem, kurus iespējams pārvērst par bērnu krēsliem. Tās attiecas arī uz bērnu krēsliem, kas aprīkoti ar riteņiem. Arī tādiem produktiem, kurā bērnu krēsla funkcijas apvienotas ar citām funkcijām (piemēram, ar uzglabāšanas funkciju), jāatbilst šīm prasībām.
      2.2.   Drošības prasības

         Iesprūšanas draudi, ko rada spraugas un atveres

      Bērnu krēsliem ir jābūt konstruētiem un ražotiem tā, lai būtu novērsta ķermeņa locekļu, pēdu un roku iesprūšana un, ciktāl tas ir iespējams, arī pirkstu iesprūšana spraugās un atverēs.
      Salokāmajiem bērnu krēsliem jābūt konstruētiem un ražotiem tā, lai būtu novērsta pirkstu iesprūšana.
      Bērnu krēsli nedrīkst būt tik smagi, lai zem tiem varētu tikt iespiesta bērna galva vai ķermeņa loceklis.

         Ar kustīgajām daļām saistītie draudi

      Kad bērnu krēsls ir sagatavots normālai lietošanai atbilstīgi ražotāja norādījumiem, tam nedrīkst būt bīstamu kustīgu daļu.

         Mēbeļu ritenīši un riteņi

      Bērnu krēsliem, kas aprīkoti ar riteņiem vai mēbeļu ritenīšiem, jābūt konstruētiem tā, lai nepasliktinātu šo krēslu stabilitāti.

         Nokrišanas draudi

      Bērnu krēsliem jābūt pietiekami stabiliem, lai novērstu iespēju, ka krēsls apgāžas brīdi, kad uz tā sēž bērns.

         Stabilitāte

      Bērnu krēsliem jābūt stabiliem.

         Aizrīšanās draudi

      Lai novērstu aizrīšanās draudus, bērnu krēslus nedrīkst aprīkot ar sīkām detaļām, ko bērnam ir pa spēkam atdalīt no krēsla un kas pilnīgi ietilpst bērna mutē. Polsterējuma materiāli, ar ko bērns var aizrīties, nedrīkst kļūt pieejami bērnam, kad tiek pakļauti spēkam, ko bērns spēj piemērot. Tie nedrīkst radīt papildu aizrīšanās draudus, kas pastāv, kad šādu materiālu elementi nav pietiekami lieli vai kad bērna piemērotā spēka ietekmē šie elementi kļūst pietiekami mazi vai pieejami bērnam.

         Nosmakšanas draudi

      Bērnu krēsli nedrīkst būt aplīmēti ar plastikāta uzlīmēm, ko bērnam būtu pa spēkam noplēst. Tie nedrīkst būt apstrādāti ar necaurlaidīgu aizsargpārklājumu, kas ir tik liels, ka varētu apklāt bērna muti un degunu, tādējādi radot nosmakšanas draudus.

         Norīšanas draudi

      Lai novērstu norīšanas draudus, bērnu krēsli nedrīkst būt aprīkoti ar atdalāmām vai mazām detaļām, kuras bērnam ir pa spēkam atdalīt un kuras spēj izkļūt caur bērna barības vadu. Jebkurā gadījumā nedrīkst izmantot toksiskus materiālus vai virsmas pārklājumus.

         Virsmas

      Ciktāl tas ir savienojams ar bērnu krēsla funkcijām, visām virsmām jābūt pietiekami gludām, lai tās neradītu nobrāzumus, iegriezumus, skrāpējumus, skrambas, apdegumus vai citus ievainojumus, kas nejauši radušies krēsla lietošanas laikā vai radušies bērna uzvedības dēļ.

         Bīstamas malas

      Bērnu krēsliem nedrīkst būt asumi vai asas malas. Atklātajām malām un stūriem jābūt noapaļotiem vai nošķeltiem. To virsmā nedrīkst būt asumi vai izvirzījumi, kas rada saduršanās draudus.

         Strukturālā viengabalainība

      Bērnu krēsliem un to daļām, piemēram, sēdēšanas pamatnei, atzveltnei un kājām, jāspēj izturēt mehānisko slodzi, kurai tās tiek pakļautas pamatoti paredzamas lietošanas laikā.
      2.3.   Drošības informācija

      Brīdinājumos un lietošanas norādījumos vecāki vai aprūpētāji jāinformē par to, ka zem loga novietotus bērnu krēslus bērns var izmantot kā pakāpienu, lai aizsniegtos līdz logam, un ka tādējādi pastāv risks, ka bērns izkrīt pa logu.
      Drošības informācijai jābūt sniegtai rakstiski tās valsts valodā(-ās), kurā bērnu krēsls tiek piedāvāts mazumtirdzniecībā, un ar pašsaprotamu piktogrammu starpniecību. Visiem apzīmējumiem jābūt salasāmiem, un visām uzlīmēm ar šādiem apzīmējumiem jābūt piestiprinātām tā, lai tās nevarētu viegli noplēst.
      3.   BĒRNU AUGSTIE KRĒSLI
      3.1.   Darbības joma

      Šīs drošības prasības piemēro attiecībā uz augstajiem krēsliem, kas paredzēti bērniem, kuri spēj patstāvīgi sēdēt un kuru svars nepārsniedz 15 kg, vecuma grupā no aptuveni 6 mēnešiem līdz 36 mēnešiem. Ja bērnu augstie krēsli ir konstruēti tā, lai tos varētu pārvēst par bērnu krēsliem, tiem jāatbilst arī drošības prasībām, ko piemēro attiecībā uz bērnu krēsliem.
      Ja augstā krēsla konstrukcijā ir iekļautas noņemamas detaļas (piemēram, paplāte vai kāju balsts), šīs drošības prasības attiecas gan uz augsto krēslu ar šīm detaļām, gan uz augsto krēslu bez tām.
      Produktiem, kas paredzēti arī rotaļām (piemēram, augsto krēslu iespējams pārvērst par šūpuļzirgu), jāatbilst Eiropas Parlamenta un Padomes Direktīvas 2009/48/EK (5) par rotaļlietu drošumu prasībām.
      3.2.   Drošības prasības

         Vispārīga informācija

      Savienojošās skrūves, ko izmanto tiešajai stiprināšanai (piemēram, pašvītņgriezes skrūves), nedrīkst izmantot tādas daļas montāžā, ko paredzēts noņemt vai atbrīvot gadījumos, kad augstais krēsls tiek izjaukts pārvadāšanas vai uzglabāšanas nolūkā.
      Atklātas malas un izvirzītas daļas ir jānoapaļo vai jānošķeļ, un tām nedrīkst būt asumi vai asas malas.

         Nokrišanas draudi

      Lai novērstu to, ka bērns gūst ievainojumus, pieceļoties un izkrītot vai izslīdot no augstā krēsla, šādam krēslam jābūt konstruētam tā, lai krēsla pasīvās drošības sistēma neļautu bērnam piecelties un izkrist vai izslīdēt no krēsla.
      Augstajam krēslam jābūt aprīkotam ar pasīvās drošības sistēmu, ko iespējams noregulēt atbilstoši bērna izmēriem, un šajā sistēmā jābūt iekļautam vismaz vidukļa un stakles pasīvās drošības aprīkojumam. Pasīvās drošības sistēmu nedrīkst būt iespējams izmantot, neizmantojot stakles pasīvās drošības aprīkojumu.
      Pasīvās drošības sistēma, siksnas, nostiprināšanas vietas un nostiprināšanas sistēmas nedrīkst saplīst, kļūt vaļīgas vai notrūkt no savas stiprinājuma vietas bērna piemērota iekšēja un ārēja spēka ietekmē.
      Pasīvās drošības sistēmas konstrukcijā jābūt ņemtām vērā visām iespējamām bērna kustībām augstajā krēslā.
      Augstajam krēslam jābūt aprīkotam ar pietiekami augstu atzveltni. Krēslam arī jābūt aprīkotam ar roku balstiem tā sānos, kas novietoti pietiekami augstu, lai nodrošinātu, ka bērns neizkrīt no krēsla arī tad, ja noliecas kādā virzienā.
      Lai nepieļautu, ka bērns gūst ievainojumus, grūžot un/vai spiežot pēdas pret galdu un tādējādi panākot, ka augstais krēsls krīt virzienā uz aizmuguri, augstais krēsls jākonstruē tā, lai tas būtu tik stabils, ka šādi krišanas draudi nepastāv.

         Sapīšanās draudi

      Augstie krēsli nedrīkst būt aprīkoti ar auklām, lentēm vai līdzīgām detaļām (izņemot pasīvās drošības sistēmu), kas rada sapīšanās draudus.

         Iesprūšanas draudi, ko rada spraugas un atveres

      Bērnu augstajiem krēsliem jābūt konstruētiem un ražotiem tā, lai būtu novērsta kādas bērna ķermeņa daļas iesprūšana.

         Ar kustīgajām daļām saistītie draudi

      Lai novērstu bīdes un saspiešanas risku, jānovērš bīdes un saspiešanas vietas. Ja bīdes un saspiešanas vietas nav iespējams novērst funkcionālu apsvērumu dēļ, jāveic atbilstoši pasākumi, lai nodrošinātu šo vietu drošumu.
      Visām augstā krēsla daļām, ko iespējams salocīt vai noņemt, jābūt noslēgtām tā, lai bērns, kurš izmanto produktu, vai cits bērns nespētu tās atdarīt un lai pieaugušais tās nevarētu netīši atdarīt.

         Salokāmo augsto krēslu bloķēšanas mehānismi

      Bloķēšanas mehānismi ir nepieciešami, lai novērstu iespēju, ka augstais krēsls salokās brīdī, kad tajā sēž bērns, vai arī brīdī, kad bērns tiek ievietots augstajā krēslā vai izņemts no tā.
      Lai novērstu draudus, ko rada augstā krēsla nepareiza lietošana, krēsla patvaļīgu salocīšanos novērš, izmantojot augstajā krēslā sēdošā bērna svaru vai arī nodrošinot, ka augstā krēsla lietošanas laikā automātiski ieslēdzas vismaz viens bloķēšanas mehānisms.
      Jānovērš iespēja, ka bērni netīši atbrīvo vai darbina bloķēšanas mehānismus.
      Visiem bloķēšanas mehānismiem jāspēj precīzi darboties arī tad, kad tie tiek pakļauti statiskai un dinamiskai mehāniskajai slodzei pamatoti paredzamas augstā krēsla lietošanas laikā.

         Aizrīšanās draudi

      Neviena detaļa, ko bērnam varētu būt pa spēkam atdalīt no produkta, nedrīkst būt tik maza, lai pilnīgi ietilptu bērna mutē. Neviena detaļa, ko iespējams noņemt, neizmantojot darbarīku, nedrīkst būt tik maza, lai pilnīgi ietilptu bērna mutē. Polsterējuma materiāli, ar ko bērns var aizrīties, nedrīkst kļūt pieejami bērnam, kad tiek pakļauti spēkam, ko bērns spēj piemērot. Turklāt tie nedrīkst radīt papildu aizrīšanās draudus, kas pastāv, kad šādu materiālu elementi nav pietiekami lieli vai kad bērna piemērotā spēka ietekmē šie elementi kļūst pietiekami mazi vai pieejami bērnam.

         Pasīvās drošības sistēma

      Augstajam krēslam jābūt konstruētam tā, lai nodrošinātu bērna atrašanos sēdus stāvoklī un nepieļautu, ka bērns krīt, pieceļoties kājās vai zaudējot līdzsvaru, un šim nolūkam jāizmanto pasīvās drošības sistēma, kas veidota no stakles pasīvās drošības aprīkojuma un horizontāla elementa vai iekšējām drošības siksnām. Ja augstais krēsls ir aprīkots ar atgāžamu atzveltni, tam jābūt aprīkotam ar iekšējām drošības siksnām.
      Statiskā un dinamiskā mehāniskā slodze augstā krēsla saprātīgas un paredzamas lietošanas laikā nedrīkst radīt tādus pastāvīgus bojājumus stakles pasīvās drošības aprīkojumam, jostām un iekšējām drošības siksnām, kas samazina to drošumu un apdraud to normālu darbību.
      Ja augstais krēsls ir aprīkots ar drošības siksnu vai jostu stiprinājuma punktiem, statiskā vai dinamiskā mehāniskā slodze, kas pastāv augstā krēsla pamatoti paredzamas lietošanas laikā, nedrīkst tiem radīt pastāvīgus bojājumus, kas samazinātu to drošumu un apdraudētu normālu darbību.
      Ja augstais krēsls ir aprīkots ar iekšējās drošības siksnām vai jostu, tām jābūt regulējamām un statiskā un dinamiskā mehāniskā slodze, kas pastāv augstā krēsla pamatoti paredzamas lietošanas laikā, nedrīkst tai radīt pastāvīgus bojājumus, kas samazinātu tās drošumu un apdraudētu normālu darbību.

         Sānu aizsardzības līdzekļi

      Augstajam krēslam jābūt aprīkotam ar roku balstiem krēsla sānos vai ar citiem sānu aizsardzības līdzekļiem.

         Atzveltne

      Augstajam krēslam jābūt aprīkotam ar atzveltni, kas ir pietiekami augsta, lai nodrošinātu, ka bērns neizkrīt no augstā krēsla arī tad, ja noliecas kādā virzienā.

         Atgāžama atzveltne

      Mehānismi, kas nodrošina iespēju noregulēt augstā krēsla atzveltnes stāvokli, nedrīkst mainīt pozīciju statiskas vai dinamiskas mehāniskās slodzes ietekmē, kas pastāv augstā krēsla pamatoti paredzamas lietošanas laikā.

         Mēbeļu ritenīši un riteņi

      Augstajiem krēsliem, kas aprīkoti ar riteņiem vai mēbeļu ritenīšiem, jābūt konstruētiem tā, lai nesamazinātu šo krēslu stabilitāti.

         Strukturālā viengabalainība

      Augstā krēsla funkcijas nedrīkst pasliktināties statiskas vai dinamiskas mehāniskās slodzes ietekmē, kas pastāv augstā krēsla pamatoti paredzamas lietošanas laikā.
      Augstais krēsls nedrīkst sabrukt un bloķēšanas mehānismam jāpaliek saslēgtam arī statiskas vai dinamiskas mehāniskās slodzes ietekmē, kas pastāv augstā krēsla pamatoti paredzamas lietošanas laikā.

         Stabilitāte

      Ja augstā krēsla konstrukcijā ir iekļautas noņemamas daļas (piemēram, paplāte vai kāju balsts), šīs drošības prasības attiecas gan uz augsto krēslu ar šīm daļām, gan uz augsto krēslu bez tām.
      Kad augstais krēsls tiek pakļauts statiskai un dinamiskai mehāniskai slodzei krēsla pamatoti paredzamas lietošanas laikā, tas nedrīkst gāzties uz sāniem, uz aizmuguri vai uz priekšu.
      3.3.   Drošības informācija, lietotāja rokasgrāmata un apzīmējumi

         Vispārīga informācija

      Drošības informācijai jābūt sniegtai rakstiski tās valsts valodā(-ās), kurā augstais krēsls tiek piedāvāts mazumtirdzniecībā, un ar pašsaprotamu piktogrammu starpniecību. Visiem apzīmējumiem jābūt salasāmiem, un visām uzlīmēm ar šādiem apzīmējumiem jābūt piestiprinātām tā, lai tās nevarētu viegli noplēst produkta pamatoti paredzamas lietošanas laikā.

         Drošības informācija

      Drošības informācija jāsniedz skaidri un saskatāmi. Informācijai jāsākas ar vārdu “BRĪDINĀJUMS!”, un tajā jābūt sniegtiem vismaz turpmāk minētajiem (vai tamlīdzīgiem) ziņojumiem:

                  —

                  “Nekad neatstājiet bērnu bez uzraudzības.”,

                  —

                  “Vienmēr izmantojiet pasīvās drošības sistēmu.”,

                  —

                  “Pirms augstā krēsla lietošanas vienmēr pārbaudiet tā drošumu un stabilitāti.”

         Pirkuma informācija

      Pircējam jāspēj skaidri saskatīt pirkuma informāciju produkta pārdošanas vietā. Šajā informācijā gan rakstiski, gan ar pašsaprotamu piktogrammu starpniecību jānorāda vismaz turpmākais (vai tamlīdzīgs) paziņojums: “Šis produkts ir paredzēts bērniem līdz 36 mēnešu vecumam, kuru svars nepārsniedz 15 kg un kuri spēj patstāvīgi sēdēt.” Papildu drošības informācija jāsniedz, ja produktu iespējams pārveidot, proti, izmantot rotaļās vai pārvērst par bērnu krēslu, ko iespējams noregulēt atbilstoši bērna attīstības posmam (funkcija “augt kopā ar bērnu”).

         Apzīmējumi

      Augstie krēsli ir noturīgi jāmarķē ar šādu (vai tamlīdzīgu) brīdinājumu: “BRĪDINĀJUMS! NEATSTĀJIET BĒRNU BEZ UZRAUDZĪBAS.” Šis brīdinājums jāpapildina ar atbilstošu piktogrammu.

         Lietotāja rokasgrāmata

      Lietotāja rokasgrāmatā jāsniedz norādījumi par augstā krēsla izmantošanu, un tie jāsāk ar paziņojumu “UZMANĪBU! SAGLABĀJIET TURPMĀKAI IZMANTOŠANAI” vai ar tamlīdzīgu paziņojumu.
      Norādījumos jāiekļauj turpmākie (vai tamlīdzīgi) brīdinājumi, sākot tos ar vārdu “BRĪDINĀJUMS!”:

                  —

                  “Nekad neatstājiet bērnu bez uzraudzības.”,

                  —

                  “Nelietojiet augsto krēslu, ja visas tā daļas nav pareizi samontētas un noregulētas.”

            Lietotāja rokasgrāmatā jāsniedz arī šādi brīdinājumi:

                  —

                  pārliecinieties, ka drošības siksnas ir pareizi nostiprinātas,

                  —

                  ņemiet vērā risku, ko augstā krēsla tuvumā var radīt atklāta liesma vai citi spēcīga karstuma avoti, piemēram, elektriskās sildierīces, gāzes sildierīces un citas ierīces.

            Lietotāja rokasgrāmatā jāiekļauj šāda drošības informācija:

                  —

                  montāžas rasējums, visu detaļu un krēsla montāžai nepieciešamo darbarīku saraksts un/vai apraksts un aizbīdņu un citu bloķēšanas mehānismu diagramma,

                  —

                  paziņojums par to, ka augstajā krēslā drīkst sēdināt tikai tādu bērnu, kurš spēj pastāvīgi sēdēt,

                  —

                  paziņojums par to, ka augsto krēslu nedrīkst lietot, ja kāda tā detaļa ir salauzta vai saplēsta vai ja tam trūkst kādas detaļas,

                  —

                  tīrīšanas un apkopes ieteikumi.

            4.   PIE GALDA PIESTIPRINĀMI KRĒSLI
      4.1.   Darbības joma

      Šīs drošības prasības piemēro attiecībā uz krēsliem, kas piestiprināmi pie galda un paredzēti bērniem, kuri spēj pastāvīgi sēdēt (bērniem no sešu mēnešu vecuma) un sver ne vairāk par 15 kg.
      4.2.   Drošības prasības

         Vispārīga informācija

      Pie galda piestiprināms krēsls jāmontē tā, lai novērstu risku, ka bērns vai aprūpētājs iespiež kādu ķermeņa daļu, sagriežas vai gūst citus ievainojumus.

         Iesprūšanas draudi, ko rada spraugas un atveres

      Lai novērstu iesprūšanu, pie galda piestiprināmi krēsli nedrīkst būt veidoti no atvērtām caurulēm vai tiem nedrīkst būt spraugas vai atveres, kurās bērns varētu gūt ievainojumu.
      Pie galda piestiprināmu krēslu konstrukcijai jābūt tādai, lai bērns nevarētu izkrist caur krēsla spraugām un atverēm.

         Bīstamas malas, stūri un izvirzījumi

      Visas pie galda piestiprināma krēsla atklātās malas, stūri un izvirzījumi ir jānoapaļo un jānošķeļ, un tie nedrīkst būt ar asumiem vai ar asām malām.

         Aizrīšanās draudi

      Lai novērstu aizrīšanos, krēsli nedrīkst būt aprīkoti ar tādām sīkām detaļām, kuru noņemšana ir pa spēkam bērnam un kuras ir pietiekami nelielas, lai pilnīgi ietilptu bērna mutē, neatkarīgi no tā, vai šo detaļu noņemšanai paredzēts izmantot kādu darbarīku.
      Polsterējuma materiāli, ar ko bērns var aizrīties, nedrīkst kļūt pieejami bērnam, kad tiek pakļauti spēkam, ko bērns spēj piemērot. Turklāt tie nedrīkst radīt papildu aizrīšanās draudus, kas pastāv, kad šādu materiālu elementi nav pietiekami lieli vai kad bērna piemērotā spēka ietekmē šie elementi kļūst pietiekami mazi vai pieejami bērnam.

         Norīšanas draudi

      Lai novērstu norīšanas draudus, kas rodas pie galda piestiprināma krēsla nepareizas lietošanas dēļ, šāds krēsls nedrīkst būt aprīkots ar atdalāmām vai mazām detaļām, kuras bērnam ir pa spēkam atdalīt un kuras spēj izkļūt caur bērna barības vadu.

         Nosmakšanas draudi

      Krēsli nedrīkst būt aplīmēti ar plastikāta uzlīmēm, ko bērns spētu satvert un noplēst. Tie nedrīkst būt apstrādāti ar necaurlaidīgu aizsargpārklājumu, kas ir tik liels, ka varētu apklāt bērna muti un degunu, tādējādi radot nosmakšanas draudus.

         Pašvītņgriezes skrūves

      Savienojošās skrūves (piemēram, pašvītņgriezes skrūves) nedrīkst izmantot tādas daļas piestiprināšanai, ko paredzēts noņemt vai atbrīvot gadījumos, kad pie galda piestiprināms krēsls tiek izjaukts pārvadāšanas vai uzglabāšanas nolūkā.

         Ar kustīgajām daļām saistītie draudi

      Kad pie galda piestiprināms krēsls ir sagatavots normālai lietošanai atbilstīgi ražotāja norādījumiem, tam nedrīkst būt bīstamu kustīgu daļu.

         Nokrišanas draudi

      Lai novērstu to, ka bērns gūst ievainojumus, pieceļoties un izkrītot vai izslīdot no krēsla, kas piestiprināms pie galda, šādam krēslam jābūt konstruētam tā, ka krēsla pasīvās drošības sistēma neļautu bērnam piecelties un izkrist vai izslīdēt no krēsla.
      Augstajam krēslam jābūt aprīkotam ar pasīvās drošības sistēmu, ko iespējams noregulēt atbilstoši bērna izmēram, un šajā sistēmā jābūt iekļautam vismaz vidukļa un stakles pasīvās drošības aprīkojumam. Pasīvās drošības sistēmu nedrīkst būt iespējams izmantot, neizmantojot stakles pasīvās drošības aprīkojumu.
      Pasīvās drošības sistēma, siksnas, nostiprināšanas vietas un nostiprināšanas sistēmas nedrīkst saplīst, kļūt vaļīgas vai notrūkt no savas stiprinājuma vietas bērna piemērota iekšējā un ārējā spēka ietekmē.
      Pasīvās drošības sistēmas konstrukcijā jābūt ņemtām vērā visām iespējamām bērna kustībām pie galda piestiprināmā krēslā.
      Kad pie galda piestiprināms krēsls ir sagatavots lietošanai, krēsla atzveltnei jābūt novietotai pietiekami augstu. Krēslam arī jābūt aprīkotam ar roku balstiem tā sānos, kas novietoti pietiekami augstu, lai nodrošinātu, ka bērns neizkrīt no krēsla arī tad, ja noliecas kādā virzienā.

         Kāju balsti

      Pie galda piestiprināmus krēslus neaprīko ar kāju balstiem.

         Noņemami sēdekļi

      Ja sēdekli iespējams noņemt no krēsla karkasa, ierīcēm, ar kurām sēdeklis tiek piestiprināts pie rāmja, jābūt konstruētām tā, lai novērstu iespēju, ka sēdeklis tiek netīši atdalīts no karkasa.
      Sēdeklim jāpaliek savienotam ar karkasu arī tad, ja pie galda piestiprināma krēsla pamatoti paredzamas lietošanas laikā tas tiek pakļauts mehāniskas slodzes ietekmei.

         Strukturālā viengabalainība

      Pie galda piestiprināma krēsla pamatoti paredzamas lietošanas laikā statiskā un dinamiskā mehāniskā slodze nedrīkst radīt pie galda piestiprināmam krēslam pastāvīgus bojājumus, kas samazina tā drošumu un pasliktina normālu darbību.

         Stiprinājumi

      Ar stiprinājumiem jānodrošina, ka pie galda piestiprināms krēsls tiek nekustīgi piestiprināts pie atbalsta virsmas. Pie galda piestiprināma krēsla stiprinājumiem jābūt noturīgiem pret lēkāšanu.

         Stabilitāte

      Pie galda piestiprināmi krēsli nedrīkst salocīties vai apgāzties statiskas un dinamiskas mehāniskās slodzes ietekmē, kurai tie tiek pakļauti pamatoti paredzamas lietošanas laikā.
      4.3.   Drošības informācija, lietotāja rokasgrāmata un apzīmējumi

         Vispārīga informācija

      Drošības informācijai jābūt norādītai uz produkta un iekļautai lietošanas pamācībā.
      Drošības informācijai jābūt sniegtai rakstiski tās valsts valodā(-ās), kurā pie galda piestiprināmais krēsls tiek piedāvāts mazumtirdzniecībā, un ar pašsaprotamu piktogrammu starpniecību. Visiem apzīmējumiem jābūt salasāmiem, un visām uzlīmēm ar šādiem apzīmējumiem jābūt piestiprinātām tā, lai tās nevarētu viegli noplēst.

         Pirkuma informācija

      Pircējam jāspēj skaidri saskatīt pirkuma informāciju produkta pārdošanas vietā. Šajā informācijā gan rakstiski, gan ar pašsaprotamu piktogrammu starpniecību jānorāda:

                  —

                  šāds (vai tamlīdzīgs) paziņojums: “Šis produkts ir paredzēts bērniem, kuru svars nepārsniedz 15 kg un kuri spēj pastāvīgi sēdēt.”,

                  —

                  pie galda piestiprināmā krēsla atbalsta plaknes izmēri.

            Jāsniedz arī šāda informācija:

                  —

                  “Pie galda piestiprināmais krēsls nav piemērots visiem galdiem. Nestipriniet krēslu pie galdiem ar stikla virsmu, pie galdiem ar nenostiprinātu galda virsmu, pie nolokāmajām galda virsmas daļām, pie galdiem ar vienu kāju, pie kāršu galdiem vai pie tūrisma galdiem.”

         Apzīmējumi

      Uz krēsla, kas paredzēts piestiprināšanai pie galda, jābūt saskatāmi un noturīgi norādītai šādai informācijai:

                  —

                  brīdinājumam “BRĪDINĀJUMS! Nekad neatstājiet bērnu bez uzraudzības.” jābūt redzamam pie galda piestiprināmā krēsla lietošanas laikā,

                  —

                  brīdinājums “BRĪDINĀJUMS! Vienmēr izmantojiet bērnu pasīvās drošības sistēmas un sistēmas, kas paredzētas krēsla piestiprināšanai pie galda.”,

                  —

                  brīdinājums “BRĪDINĀJUMS! Pirms lietojat pie galda piestiprināmu krēslu, vienmēr pārbaudiet tā drošumu un stabilitāti.”,

                  —

                  paziņojums “Maksimālais pieļaujamais svars: 15 kg.”

         Lietotāja rokasgrāmata

      Lietotāja rokasgrāmatā ir jāsniedz norādījumi par pareizu un drošu pie galda piestiprināmu krēslu montāžu. Šiem norādījumiem jābūt precīziem un nepārprotamiem, un tajos jāiekļauj vismaz šādi (vai tamlīdzīgi) paziņojumi:

                  —

                  “Pirms lietošanas uzmanīgi izlasiet norādījumus un saglabājiet tos turpmākai izmantošanai. Ja neievērosiet norādījumus, jūsu bērns var gūt ievainojumus.”,

                  —

                  “Pie galda piestiprināmais krēsls nav piemērots bērniem, kuri nespēj pastāvīgi sēdēt.”,

                  —

                  “BRĪDINĀJUMS! Nekad neatstājiet bērnu bez uzraudzības.”,

                  —

                  “Vienmēr izmantojiet bērnu pasīvās drošības sistēmas un sistēmas, kas paredzētas krēsla piestiprināšanai pie galda.”,

                  —

                  “Pirms lietojat pie galda piestiprināmu krēslu, vienmēr pārbaudiet tā drošumu un stabilitāti.”,

                  —

                  “Pie galda piestiprināmais krēsls nav piemērots visiem galdiem. Nestipriniet krēslu pie galdiem ar stikla virsmu, pie galdiem ar nenostiprinātu galda virsmu, pie nolokāmajām galda virsmas daļām, pie galdiem ar vienu kāju, pie kāršu galdiem vai pie tūrisma galdiem.”,

                  —

                  “Pārbaudiet, vai galds neapgāzīsies, ja tiks lietots pie tā piestiprināts krēsls.”,

                  —

                  “Neapklājiet atbalsta virsmas ar galdautiem vai neizmantojiet citus priekšmetus, kas var traucēt nostiprināšanas elementu atbilstīgai darbībai. Uzturiet galda konstrukciju un virsmu tīru un sausu.”,

                  —

                  “Pie galda piestiprināmo krēslu nedrīkst lietot bērni, kuru svars pārsniedz 15 kg.”,

                  —

                  “Regulāri pārbaudiet nostiprināšanas skrūves un vajadzības gadījumā pievelciet tās.”,

                  —

                  “BRĪDINĀJUMS! Nelietojiet pie galda piestiprināmu krēslu, ja kāda krēsla detaļa ir salūzusi vai ja tam trūkst kādas detaļas.”,

                  —

                  “Izmantojiet vienīgi ražotāja vai izplatītāja apstiprinātas rezerves detaļas.”,

                  —

                  “Nestipriniet pie galda piestiprināmu krēslu tādās vietās, kur bērns spētu atgrūsties ar kājām pret galda daļu, citu krēslu vai citu konstrukciju, jo tādējādi pie galda piestiprināmais krēsls var atdalīties no galda.”

            Jānorāda nepieciešamie atbalsta virsmas izmēri.

         (1)  Definīcija sniegta Eiropas Parlamenta un Padomes Lēmuma Nr. 768/2008/EK (OV L 218, 13.8.2008., 82. lpp.) I pielikuma R1. nodaļas R1. pantā.

         (2)  Atbilstīgi tam, kā noteikts Lēmuma Nr. 768/2008/EK I pielikuma R2. nodaļas R2. pantā.

         (3)  Definīcija sniegta Lēmuma Nr. 768/2008/EK I pielikuma R1. nodaļas R1. pantā.

         (4)  Atbilstīgi tam, kā noteikts Lēmuma Nr. 768/2008/EK I pielikuma R2. nodaļas R4. pantā.

         (5)  OV L 170, 30.6.2009., 1. lpp.


title: Padomes Lēmums ( 2012. gada 29. oktobris ), ar ko ieceļ Eiropas Dzīves un darba apstākļu uzlabošanas fonda valdes locekļa aizstājēju no Dānijas

text:
               31.10.2012

               LV

               Eiropas Savienības Oficiālais Vēstnesis

               C 334/2

         PADOMES LĒMUMS
   (2012. gada 29. oktobris),
   ar ko ieceļ Eiropas Dzīves un darba apstākļu uzlabošanas fonda valdes locekļa aizstājēju no Dānijas
   2012/C 334/02
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EEK) Nr. 1365/75 (1975. gada 26. maijs) par Eiropas Dzīves un darba apstākļu uzlabošanas fonda izveidi (1) un jo īpaši tās 6. pantu,
   ņemot vērā kandidātu sarakstus, ko Padomei iesniegušas dalībvalstu valdības un darba ņēmēju un darba devēju organizācijas,
   tā kā:

               (1)

               Padome ar 2010. gada 22. novembra Lēmumu (2), 2011. gada 7. marta Lēmumu (3), 2011. gada 12. jūlija Lēmumu (4) un 2011. gada 20. septembra Lēmumu (5) ir iecēlusi locekļus un to aizstājējus Eiropas Dzīves un darba apstākļu uzlabošanas fonda valdē laikposmam līdz 2013. gada 30. novembrim, izņemot dažus locekļus.

               (2)

               Darba ņēmēju organizācija Eiropas Arodbiedrības konfederācija (EAK) ir izvirzījusi kandidātu brīvajai amata vietai,

         IR PIEŅĒMUSI ŠO LĒMUMU.
   1. pants
   Ar šo par Eiropas Dzīves un darba apstākļu uzlabošanas fonda valdes locekļa aizstājēju laikposmam līdz 2013. gada 30. novembrim ieceļ šādu personu:
   DARBA ŅĒMĒJU ORGANIZĀCIJU PĀRSTĀVJI

               Valsts

               Loceklis

               Locekļa aizstājēja

               Dānija

                  Heidi RØNNE MØLLER kundze

         2. pants
   Vēl neizvirzītos locekļus un locekļu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Luksemburgā, 2012. gada 29. oktobrī

            Padomes vārdā –

            priekšsēdētājs

         E. FLOURENTZOU

      (1)  OV L 139, 30.5.1975., 1. lpp.

      (2)  OV C 322, 27.11.2010., 8. lpp.

      (3)  OV C 83, 17.3.2011., 4. lpp.

      (4)  OV C 208, 14.7.2011., 3. lpp.

      (5)  OV C 278, 22.9.2011., 2. lpp.


title: 2012/283/ES: Padomes Lēmums ( 2012. gada 24. aprīlis ) par to, lai Eiropas Savienības vārdā noslēgtu Starptautiskās kaučuka pētījumu grupas grozītos statūtus un reglamentu

text:
               31.5.2012

               LV

               Eiropas Savienības Oficiālais Vēstnesis

               L 141/1

         PADOMES LĒMUMS
   (2012. gada 24. aprīlis)
   par to, lai Eiropas Savienības vārdā noslēgtu Starptautiskās kaučuka pētījumu grupas grozītos statūtus un reglamentu
   (2012/283/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 3. un 4. punktu saistībā ar 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Pēc vairākām sarunu kārtām 2011. gada 14. jūlijā Starptautiskās kaučuka pētījumu grupas (“grupa”) delegāciju vadītāji vienojās par grupas statūtu un reglamenta grozījumiem.

               (2)

               Savienība ir grupas dalībniece.

               (3)

               Tās Savienības dalībvalstis, kas pašlaik ir grupas dalībnieces, ir oficiāli paziņojušas par izstāšanos no grupas un izstājās no grupas 2011. gada 1. jūlijā.

               (4)

               Grupas grozīto statūtu un reglamenta pieņemšana ir nepieciešama, lai apstiprinātu grupas jauno galvenās mītnes vietu un paredzētu precīzi formulētus noteikumus par Savienības statusu grupā, kā arī lai pielāgotu organizatorisko struktūru, budžeta iemaksas un lēmumu pieņemšanas procedūras.

               (5)

               Ar Padomes Lēmumu 2011/664/ES (1) tika atļauts Savienības vārdā parakstīt grupas grozītos statūtus un reglamentu, minētais lēmums arī noteica statūtu un reglamenta provizorisku piemērošanu, kamēr tiek pabeigtas procedūras to noslēgšanai.

               (6)

               Grupas grozītie statūti un reglaments būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināti Starptautiskās kaučuka pētījumu grupas (“grupa”) grozītie statūti un reglaments.
   Grozīto statūtu un reglamenta teksts ir publicēts Eiropas Savienības Oficiālajā Vēstnesī
       (2).
   2. pants
   Padomes priekšsēdētājs ar šo tiek pilnvarots norīkot personu vai personas, kas tiesīgas grupas ģenerālsekretāram rakstiski apliecināt Savienības piekrišanu uzņemties saistības saskaņā ar grozītajiem statūtiem un reglamentu.
   3. pants
   Saskaņā ar grozīto statūtu IX pantu Savienību grupas delegāciju vadītāju sanāksmēs pārstāvēs Komisijas pārstāvji.
   Dalībvalstis delegāciju vadītāju sanāksmēs var piedalīties Savienības delegācijas sastāvā.
   4. pants
   Šis lēmums stājas spēkā tā pieņemšanas dienā.

      Luksemburgā, 2012. gada 24. aprīlī

            Padomes vārdā –

            priekšsēdētājs

         N. WAMMEN

      (1)  OV L 264, 8.10.2011., 12. lpp.

      (2)  OV L 264, 8.10.2011., 14. lpp.


title: Padomes Lēmums (ES) 2017/248 (2017. gada 6. februāris) par to, lai noslēgtu Nolīgumu, ar kuru turpina Starptautiskā Zinātnes un tehnoloģijas centra darbību

text:
               14.2.2017

               LV

               Eiropas Savienības Oficiālais Vēstnesis

               L 37/1

         PADOMES LĒMUMS (ES) 2017/248
   (2017. gada 6. februāris)
   par to, lai noslēgtu Nolīgumu, ar kuru turpina Starptautiskā Zinātnes un tehnoloģijas centra darbību
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 1. punktu un 37. pantu,
   ņemot vērā Līgumu par Eiropas Savienības darbību un jo īpaši tā 180. pantu un 218. panta 6. punkta a) apakšpunktu,
   ņemot vērā Savienības Augstā parstāvja ārlietās un drošības politikas jautājumos un Eiropas Komisijas kopēju priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar Padomes Lēmumu (ES) 2015/1989 (2) Nolīgums, ar kuru turpina Starptautiskā Zinātnes un tehnoloģijas centra darbību, starp Eiropas Savienību un Eiropas Atomenerģijas kopienu (“Euratom”), darbojoties kā vienai Pusei, un Amerikas Savienotajām Valstīm, Armēnijas Republiku, Gruziju, Japānu, Kazahstānas Republiku, Kirgizstānas Republiku, Korejas Republiku, Norvēģijas Karalisti un Tadžikistānas Republiku (“nolīgums”) tika parakstīts 2015. gada 9. decembrī, ņemot vērā tā noslēgšanu vēlāk.

               (2)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Nolīgums, ar kuru turpina Starptautiskā Zinātnes un tehnoloģijas centra darbību.
   Nolīguma teksts ir pievienots šim lēmumam.
   2. pants
   Padomes priekšsēdētājs norīko personu vai personas, kas ir tiesīgas Savienības vārdā deponēt nolīguma 17. pantā paredzēto instrumentu (3).
   3. pants
   Šis lēmums stājas spēkā tā pieņemšanas dienā.

      Briselē, 2017. gada 6. februārī

            Padomes vārdā –

            priekšsēdētāja

         F. MOGHERINI

      (1)  2017. gada 19. janvāra piekrišana (Oficiālajā Vēstnesī vēl nav publicēta).

      (2)  Padomes Lēmums (ES) 2015/1989 (2015. gada 26. oktobris) par to, lai Eiropas Savienības vārdā parakstītu Nolīgumu, ar kuru turpina Starptautiskā Zinātnes un tehnoloģijas centra darbību (OV L 290, 6.11.2015., 7. lpp.).

      (3)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2007/822/EK: Padomes Lēmums ( 2007. gada 8. novembris ), lai noslēgtu Nolīgumu starp Eiropas Kopienu un Bosniju un Hercegovinu par vīzu izsniegšanas atvieglināšanu

text:
               19.12.2007

               LV

               Eiropas Savienības Oficiālais Vēstnesis

               L 334/96

         PADOMES LĒMUMS
   (2007. gada 8. novembris)
   par to, lai noslēgtu Nolīgumu starp Eiropas Kopienu un Bosniju un Hercegovinu par vīzu izsniegšanas atvieglināšanu
   (2007/822/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 62. panta 2. punkta b) apakšpunkta i) un ii) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Komisija Eiropas Kopienas vārdā ir apspriedusi nolīgumu ar Bosniju un Hercegovinu par vīzu izsniegšanas atvieglināšanu.

               (2)

               Ņemot vērā tā iespējamo noslēgšanu nākotnē, šis nolīgums Eiropas Kopienas vārdā tika parakstīts 2007. gada 18. septembrī saskaņā ar Padomes 2007. gada 18. septembrī pieņemto lēmumu.

               (3)

               Šis nolīgums būtu jāapstiprina.

               (4)

               Nolīguma pārvaldei ar šo nolīgumu izveido Apvienoto komiteju, kas var pieņemt savu reglamentu. Tādēļ ir lietderīgi paredzēt vienkāršotu procedūru Kopienas nostājas izstrādāšanai šajā jautājumā.

               (5)

               Saskaņā ar protokolu par Apvienotās Karalistes un Īrijas nostāju un protokolu, kas iekļauj Šengenas acquis Eiropas Savienības sistēmā, kuri ir pievienoti Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija nepiedalās šā lēmuma pieņemšanā, un tādēļ tā noteikumi tām nav saistoši un nav jāpiemēro.

               (6)

               Saskaņā ar protokolu par Dānijas nostāju un protokolu, kas ir pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās šā lēmuma pieņemšanā, un tādēļ tā noteikumi tai nav saistoši un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā ir apstiprināts Nolīgums starp Eiropas Kopienu un Bosniju un Hercegovinu par vīzu izsniegšanas atvieglināšanu.
   Nolīguma teksts ir pievienots šim lēmumam.
   2. pants
   Padomes priekšsēdētājs sniedz nolīguma 14. panta 1. punktā minēto paziņojumu (2).
   3. pants
   Komisija, kam palīdz dalībvalstu eksperti, pārstāv Kopienu Apvienotajā ekspertu komitejā, kas izveidota saskaņā ar nolīguma 12. pantu.
   4. pants
   Kopienas nostāju Apvienotajā ekspertu komitejā attiecībā uz tās reglamenta pieņemšanu, kā tas prasīts saskaņā ar nolīguma 12. panta 4. punktu, pieņem Komisija pēc apspriešanās ar īpašu komiteju, ko izraudzījusies Padome.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 8. novembrī

            Padomes vārdā –

            priekšsēdētājs

         R. PEREIRA

      (1)  Atzinums sniegts 2007. gada 24. oktobrī (Oficiālajā Vēstnesī vēl nav publicēts).

      (2)  Šā nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
   NOLĪGUMS
   Starp Eiropas Kopienu un Bosniju un Hercegovinu par vīzu izsniegšanas atvieglināšanu
   EIROPAS KOPIENA,
   turpmāk – “Kopiena”,
   un
   BOSNIJA UN HERCEGOVINA,
   turpmāk – “Puses”,
   VĒLOTIES KĀ PIRMO SOLI PRETĪ BEZVĪZU REŽĪMAM veicināt cilvēku savstarpējos sakarus, kas ir būtisks nosacījums noturīgu ekonomisko, humāno, kultūras, zinātnisko un citu saikņu attīstībā, atvieglinot vīzu izsniegšanu Bosnijas un Hercegovinas pilsoņiem,
   PATUROT PRĀTĀ, ka no 2005. gada 21. jūlija ES pilsoņiem nav nepieciešama vīza, ieceļojot Bosnijā un Hercegovinā uz laiku, kas nepārsniedz 90 dienas, vai šķērsojot Bosniju un Hercegovinu tranzītā,
   ATZĪSTOT, ka gadījumā, ja Bosnija un Hercegovina atjaunotu vīzas prasību ES pilsoņiem, pamatojoties uz savstarpīguma principu, ES pilsoņiem automātiski pienāktos tādi paši vīzu izsniegšanas atvieglojumi, kādi saskaņā ar šo nolīgumu tiek piešķirti Bosnijas un Hercegovinas pilsoņiem,
   ATZĪSTOT, ka vīzu atvieglojumi nedrīkstētu izraisīt nelikumīgu migrāciju, un pievēršot īpašu uzmanību drošībai un atpakaļuzņemšanai,
   ŅEMOT VĒRĀ Protokolu par Apvienotās Karalistes un Īrijas nostāju un Protokolu par Šengenas acquis iekļaušanu Eiropas Savienības sistēmā, kas pievienoti Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Apvienoto Karalisti un Īriju,
   ŅEMOT VĒRĀ Protokolu par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, un apstiprinot, ka šā nolīguma noteikumi neattiecas uz Dānijas Karalisti,
   IR VIENOJUŠĀS PAR TURPMĀKO.
   1. pants
   Mērķis un piemērošanas joma
   1.   Šā nolīguma mērķis ir atvieglināt vīzu izsniegšanu Bosnijas un Hercegovinas pilsoņiem, kuru paredzētā uzturēšanās 180 dienu laikposmā nepārsniedz 90 dienas.
   2.   Gadījumā, ja Bosnija un Hercegovina atjauno vīzas prasību ES pilsoņiem, pamatojoties uz savstarpīguma principu, ES pilsoņiem automātiski pienākas tādi paši vīzu izsniegšanas atvieglojumi, kādi saskaņā ar šo nolīgumu ir piešķirti Bosnijas un Hercegovinas pilsoņiem.
   2. pants
   Vispārējs noteikums
   1.   Šajā nolīgumā paredzētie vīzu atvieglojumi attiecas uz Bosnijas un Hercegovinas pilsoņiem, ja tie jau nav atbrīvoti no vīzas prasības saskaņā ar Kopienas vai dalībvalstu normatīvajiem aktiem, šo nolīgumu vai citiem starptautiskiem nolīgumiem.
   2.   Uz jautājumiem, ko nereglamentē šis nolīgums, piemēram, atteikums piešķirt vīzu, ceļošanas dokumentu atzīšana, pierādījums par pietiekamiem iztikas līdzekļiem, ieceļošanas aizliegums un izraidīšanas pasākumi, attiecas Bosnijas un Hercegovinas, dalībvalstu vai Kopienas tiesību akti.
   3. pants
   Definīcijas
   Šajā nolīgumā:

               a)

               “dalībvalsts” ir jebkura Eiropas Savienības dalībvalsts, izņemot Dānijas Karalisti, Īrijas Republiku un Apvienoto Karalisti;

               b)

               “Eiropas Savienības pilsonis” ir dalībvalsts valstspiederīgais, ievērojot definīciju a) punktā;

               c)

               “Bosnijas un Hercegovinas pilsonis” ir persona, kurai ir Bosnijas un Hercegovinas pilsonība;

               d)

               “vīza” ir dalībvalsts izsniegta atļauja vai pieņemts lēmums, kas vajadzīgs, lai:

                           —

                           ieceļotu attiecīgajā dalībvalstī vai vairākās dalībvalstīs ar paredzēto uzturēšanās laiku līdz 90 dienām,

                           —

                           ieceļotu tranzītam caur attiecīgās dalībvalsts vai vairāku dalībvalstu teritoriju;

               e)

               “persona, kas likumīgi uzturas” ir Bosnijas un Hercegovinas pilsonis, kuram, pamatojoties uz Kopienas vai dalībvalstu tiesību aktiem, ir atļauts vai ir tiesības uzturēties dalībvalsts teritorijā ilgāk nekā 90 dienas.

         4. pants
   Dokumentārs pierādījums par brauciena mērķi
   1.   Turpmāk norādītajām Bosnijas un Hercegovinas pilsoņu kategorijām, lai attaisnotu paredzētā ceļojuma otras Puses teritorijā mērķi, ir nepieciešami vienīgi turpmāk norādītie dokumenti:

               a)

               oficiālu delegāciju dalībniekiem, kas pēc Bosnijai un Hercegovinai adresēta oficiāla ielūguma piedalīsies sanāksmēs, apspriedēs, sarunās vai apmaiņas programmās, kā arī pasākumos, ko starpvaldību organizācijas rīko kādas dalībvalsts teritorijā:

                           —

                           Bosnijas un Hercegovinas iestādes vēstule, kas apliecina, ka pieteikuma iesniedzējs ir Bosnijas un Hercegovinas delegācijas loceklis un ieceļo dalībvalstu teritorijā, lai piedalītos iepriekšminētajos pasākumos, kurai pievienota oficiālā ielūguma kopija;

               b)

               darījumu cilvēkiem un uzņēmējdarbības organizāciju pārstāvjiem:

                           —

                           uzņēmējas juridiskās personas, uzņēmuma vai organizācijas, vai šādas juridiskās personas vai uzņēmuma filiāles vai biroja, vai valsts vai reģionālās iestādes, vai tirdzniecības un rūpniecības izstāžu, konferenču un simpoziju, kas notiek dalībvalstu teritorijā, rīkošanas komitejas rakstisks uzaicinājums, ko apstiprinājusi Bosnijas un Hercegovinas Ārvalstu tirdzniecības kamera;

               c)

               pilsoniskās sabiedrības organizāciju pārstāvjiem, kuru ceļojuma mērķis ir izglītošanās, semināri un konferences, tostarp saskaņā ar apmaiņas programmām:

                           —

                           uzņēmējorganizācijas rakstisks uzaicinājums, apstiprinājums, ka persona pārstāv pilsoniskās sabiedrības organizāciju, un attiecīgā valsts reģistra izziņa par minētās organizācijas nodibināšanu, ko valsts iestāde izsniegusi saskaņā ar attiecīgās valsts tiesību aktiem;

               d)

               autovadītājiem, kas veic kravu un pasažieru starptautiskos pārvadājumus uz dalībvalstu teritorijām ar transportlīdzekļiem, kas reģistrēti Bosnijā un Hercegovinā:

                           —

                           Bosnijas un Hercegovinas Ārvalstu tirdzniecības kameras rakstisks pieprasījums, kurā norādīts braucienu mērķis, ilgums un biežums;

               e)

               apkalpju locekļiem starptautiskos vilcienos, refrižeratoros un lokomotīvēs, kas dodas uz dalībvalstu teritorijām:

                           —

                           Bosnijas un Hercegovinas kompetentās dzelzceļa sabiedrības rakstisks pieprasījums, kurā norādīts braucienu mērķis, ilgums un biežums;

               f)

               žurnālistiem:

                           —

                           apliecība vai cits dokuments, ko izsniegusi profesionālā organizācija un kas apliecina, ka attiecīgā persona ir kvalificēts žurnālists, kā arī dokuments, ko izdevis viņa/viņas darba devējs, apliecinot, ka brauciena mērķis ir veikt žurnālista darbu;

               g)

               personām, kas piedalās zinātnes, kultūras un mākslas pasākumos, tostarp universitāšu un citās apmaiņas programmās:

                           —

                           uzņēmējorganizācijas rakstisks uzaicinājums piedalīties šajos pasākumos;

               h)

               skolēniem, studentiem, pēcdiploma studentiem un pavadošiem pedagogiem, kas ceļo ar mērķi mācīties vai izglītoties, tostarp saskaņā ar apmaiņas programmām, kā arī citu ar skolu saistītu pasākumu dēļ:

                           —

                           uzņēmējas universitātes, akadēmijas, institūta koledžas vai skolas rakstisks uzaicinājums vai uzņemšanas apliecība, vai studenta apliecība vai apliecinošs dokuments par apmeklējamiem kursiem;

               i)

               starptautisku sporta pasākumu dalībniekiem un personām, kas tos profesionālā statusā pavada:

                           —

                           rakstisks uzaicinājums no uzņēmējorganizācijas: kompetentās iestādes, nacionālās sporta federācijas vai dalībvalsts Nacionālās olimpiskās komitejas;

               j)

               sadraudzības pilsētu organizēto oficiālo apmaiņas programmu dalībniekiem:

                           —

                           attiecīgo pilsētu administrācijas vadītāja/mēra rakstisks uzaicinājums;

               k)

               tuviem radiniekiem – laulātajam, bērniem (tostarp adoptētiem), vecākiem (tostarp aizbildņiem), vecvecākiem un mazbērniem, kas apmeklē Bosnijas un Hercegovinas pilsoņus, kuri likumīgi uzturas dalībvalstu teritorijā:

                           —

                           uzņēmējas personas rakstisks uzaicinājums;

               l)

               personām, kas ieceļo medicīnisku iemeslu dēļ, un nepieciešamajām pavadošajām personām:

                           —

                           medicīniskās iestādes oficiāls dokuments, kas apliecina medicīniskās aprūpes nepieciešamību šajā iestādē un pavadoņa nepieciešamību, un pierādījums par pietiekamiem finansiāliem līdzekļiem medicīniskās aprūpes izdevumu segšanai;

               m)

               personām, kas apmeklē apbedīšanas ceremonijas:

                           —

                           oficiāls dokuments, kas apliecina nāves faktu, kā arī dokuments, kas apliecina ģimenes vai cita veida saikni starp pieteikuma iesniedzēju un mirušo personu;

               n)

               Bosnijas un Hercegovinas tradicionālo reliģisko kopienu pārstāvjiem, kas apmeklē Bosnijas un Hercegovinas diasporas dalībvalstu teritorijā:

                           —

                           Bosnijas un Hercegovinas reliģiskās kopienas vadītāja rakstisks pieprasījums, kurā norādīts ceļojumu mērķis, ilgums un biežums;

               o)

               profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumus, kas norisinās dalībvalstu teritorijā:

                           —

                           uzņēmējorganizācijas rakstisks uzaicinājums, kas apstiprina, ka konkrētā persona piedalās šajā pasākumā;

               p)

               militāro un civilo apbedījumu vietu apmeklējumam:

                           —

                           oficiāls dokuments, kas apliecina kapa esamību, kā arī ģimenes vai cita veida saikni starp pieteikuma iesniedzēju un mirušo personu;

               q)

               personām, kas ceļo tūrisma nolūkā:

                           —

                           ceļojumu aģentūras vai ceļojuma rīkotāja, ko dalībvalstis akreditējušas vietējās konsulārās sadarbības ietvaros, apliecinājums vai talons, kas apliecina organizēta tūrisma ceļojuma rezervāciju.

         2.   Šā panta 1. punktā minētajā rakstiskajā uzaicinājumā ir šāda informācija:

               a)

               par uzaicināto personu – vārds un uzvārds, dzimšanas datums, dzimums, pilsonība, personu apliecinoša dokumenta numurs, ceļojuma mērķis un laiks, ieceļošanu skaits un, attiecīgos gadījumos, ielūgto personu pavadošā laulātā vai bērnu vārdi;

               b)

               par personu, kas uzaicina, – vārds, uzvārds un adrese; vai

               c)

               par uzaicinātāju juridisko personu, uzņēmumu vai organizāciju – pilns nosaukums un adrese, un:

                           —

                           ja ir uzaicinājusi organizācija – uzaicinājuma parakstītāja vārds, uzvārds un ieņemamais amats,

                           —

                           ja uzaicinājusi juridiska persona, uzņēmums, juridiskās personas vai uzņēmuma filiāle vai birojs, kas atrodas kādas dalībvalsts teritorijā, – reģistrācijas numurs, kā to nosaka attiecīgās dalībvalsts tiesību akti.

         3.   Šā panta 1. punktā minēto kategoriju personām visu kategoriju vīzas izsniedz saskaņā ar vienkāršotu procedūru, nepieprasot nekādus citus dalībvalstu tiesību aktos paredzētus ielūgumus, pamatojumus vai ceļojuma mērķa apstiprinājumus.
   5. pants
   Daudzkārtējo ieceļošanas vīzu izsniegšana
   1.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz pieciem gadiem šādu kategoriju personām:

               a)

               Bosnijas un Hercegovinas tiesu locekļiem un Bosnijas un Hercegovinas prokuratūras darbiniekiem, pildot dienesta pienākumus, ja minētās personas jau ar šo nolīgumu nav atbrīvotas no vīzu prasības, un ar ierobežotu derīguma termiņu līdz to amata pilnvaru termiņā beigām, ja tas ir īsāks par 5 gadiem;

               b)

               oficiālu delegāciju pastāvīgajiem dalībniekiem, kas pēc Bosnijai un Hercegovinai adresēta oficiāla ielūguma regulāri piedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko dalībvalstu teritorijā;

               c)

               tuviem radiniekiem – laulātajam un bērniem (tostarp adoptētiem), vecākiem (tostarp aizbildņiem), kas apmeklē Bosnijas un Hercegovinas pilsoņus, kuri likumīgi uzturas dalībvalstu teritorijā, ar ierobežotu derīguma termiņu līdz apmeklējamās personas uzturēšanās atļaujas derīguma termiņa beigām.

         2.   Dalībvalstu diplomātiskās pārstāvniecības un konsulārie dienesti izsniedz daudzkārtējās ieceļošanas vīzas ar derīguma termiņu līdz vienam gadam šādu kategoriju pilsoņiem – ar nosacījumu, ka iepriekšējā gadā tie ir saņēmuši vismaz vienu vīzu un to ir izmantojuši atbilstoši apmeklētās valsts tiesību aktiem par ieceļošanu un uzturēšanos un ka pastāv iemesli daudzkārtējās ieceļošanas vīzas pieprasīšanai:

               a)

               oficiālu delegāciju dalībniekiem, kas pēc Bosnijai un Hercegovinai adresēta oficiāla ielūguma regulāri piedalās sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko dalībvalstu teritorijā;

               b)

               darījumu cilvēkiem un uzņēmējdarbības organizāciju pārstāvjiem, kas regulāri ceļo uz dalībvalstīm;

               c)

               autovadītājiem, kas veic kravu un pasažieru starptautiskos pārvadājumus uz dalībvalstu teritorijām ar transportlīdzekļiem, kas reģistrēti Bosnijā un Hercegovinā;

               d)

               apkalpju locekļiem starptautiskajos vilcienos, refrižeratoros un lokomotīvēs, kas dodas uz dalībvalstu teritorijām;

               e)

               žurnālistiem;

               f)

               personām, kas piedalās zinātnes, kultūras un mākslas pasākumos, tostarp universitāšu un citās apmaiņas programmās, un kas regulāri ceļo uz dalībvalstīm;

               g)

               studentiem un pēcdiploma studentiem, kas regulāri ceļo ar mērķi mācīties vai izglītoties, tostarp saskaņā ar apmaiņas programmām;

               h)

               starptautisku sporta pasākumu dalībniekiem un personām, kas tos profesionālā statusā pavada;

               i)

               sadraudzības pilsētu rīkoto oficiālo apmaiņas programmu dalībniekiem;

               j)

               personām, kam medicīnisku iemeslu dēļ nepieciešams regulāri ieceļot, un nepieciešamām pavadošām personām;

               k)

               Bosnijas un Hercegovinas tradicionālo reliģisko kopienu pārstāvjiem, kas apmeklē Bosnijas un Hercegovinas diasporas dalībvalstu teritorijā un regulāri ceļo uz dalībvalstīm;

               l)

               pilsoniskās sabiedrības organizāciju pārstāvjiem, kuri regulāri ceļo uz dalībvalstīm ar mērķi izglītoties, apmeklēt seminārus un konferences, tostarp saskaņā ar apmaiņas programmām;

               m)

               profesiju pārstāvjiem, kas piedalās starptautiskās izstādēs, konferencēs, simpozijos, semināros vai citos līdzīgos pasākumos un regulāri dodas uz dalībvalstīm.

         3.   Dalībvalstu diplomātiskās pārstāvniecības un konsulārie dienesti 2. punktā minēto kategoriju personām izsniedz daudzkārtējās ieceļošanas vīzas ar derīguma termiņu, kas ir vismaz 2 un ne vairāk kā 5 gadi, ar nosacījumu, ka iepriekšējos divos gados tie ir izmantojuši uz vienu gadu izsniegto daudzkārtējo ieceļošanas vīzu atbilstoši apmeklētās valsts tiesību aktiem par ieceļošanu un uzturēšanos un ka joprojām pastāv iemesli daudzkārtējās ieceļošanas vīzas pieprasīšanai.
   4.   Šā panta 1. līdz 3. punktā minētajām personām uzturēšanās kopējais ilgums dalībvalstu teritorijā 180 dienu laikposmā nepārsniedz 90 dienas.
   6. pants
   Maksa par vīzu pieteikumu izskatīšanu
   1.   Maksa par vīzas pieteikumu izskatīšanu Bosnijas un Hercegovinas pilsoņiem ir EUR 35.
   Iepriekšminēto summu var pārskatīt saskaņā ar 14. panta 4. punktā noteikto procedūru.
   Ja Bosnija un Hercegovina ES pilsoņiem atjauno vīzas prasību, maksa par vīzu, ko Bosnija un Hercegovina pieprasa, nevar būt augstāka par EUR 35 vai to summu, par kuru ir panākta vienošanās, pārskatot maksu par vīzu saskaņā ar 14. panta 4. punktā paredzēto procedūru.
   2.   Šādu kategoriju personas ir atbrīvotas no maksas par vīzu pieteikumu izskatīšanu:

               a)

               tuvi radinieki – laulātie, bērni (tostarp adoptēti), vecāki (tostarp aizbildņi), vecvecāki un mazbērni, kas apmeklē Bosnijas un Hercegovinas pilsoņus, kuri likumīgi uzturas dalībvalstu teritorijā;

               b)

               oficiālu delegāciju dalībnieki, kas pēc Bosnijai un Hercegovinai adresēta oficiāla ielūguma piedalīsies sanāksmēs, apspriedēs, pārrunās vai apmaiņas programmās, kā arī pasākumos, ko starpvaldību organizācijas rīko dalībvalstu teritorijā;

               c)

               Bosnijas un Hercegovinas tiesu locekļi un Bosnijas un Hercegovinas prokuratūras darbinieki, ja tie ar šo nolīgumu jau nav atbrīvoti no vīzu prasības;

               d)

               skolēni, studenti, pēcdiploma studenti un pavadošie pedagogi, kas ceļo ar mērķi mācīties vai izglītoties;

               e)

               bērni līdz 6 gadu vecumam;

               f)

               invalīdi un, ja vajadzīgs, personas, kas viņus pavada;

               g)

               personas, kas iesniegušas dokumentus, kas pierāda vajadzību ceļot humanitāru apsvērumu dēļ, lai piedalītos tuva radinieka bērēs vai lai apmeklētu smagi slimu tuvu radinieku, tostarp lai saņemtu neatliekamu ārstniecisko palīdzību, un persona, kas šādu personu pavada;

               h)

               starptautisku sporta pasākumu dalībnieki un personas, kas tos profesionālā statusā pavada;

               i)

               personas, kas piedalās zinātnes, kultūras un mākslas pasākumos, tostarp universitāšu un citās apmaiņas programmās;

               j)

               sadraudzības pilsētu rīkoto oficiālo apmaiņas programmu dalībnieki;

               k)

               žurnālisti;

               l)

               Bosnijas un Hercegovinas tradicionālo reliģisko kopienu pārstāvji, kas apmeklē Bosnijas un Hercegovinas diasporas dalībvalstu teritorijā;

               m)

               pilsoniskās sabiedrības organizāciju pārstāvji, kuru ceļojuma mērķis ir apmeklēt sanāksmes, seminārus vai piedalīties apmaiņas programmās vai izglītojošos kursos;

               n)

               autovadītāji, kas veic kravu un pasažieru starptautiskos pārvadājumus uz dalībvalstu teritorijām ar transportlīdzekļiem, kas reģistrēti Bosnijā un Hercegovinā;

               o)

               apkalpju locekļi starptautiskajos vilcienos, refrižeratoros un lokomotīvēs, kas dodas uz dalībvalstu teritorijām;

               p)

               pensionāri;

               q)

               profesiju pārstāvji, kas piedalās starptautiskās izstādēs, konferencēs, simpozijos, semināros vai citos līdzīgos pasākumus, kas norisinās dalībvalstu teritorijā.

         7. pants
   Vīzu pieteikumu izskatīšanas procedūru ilgums
   1.   Dalībvalstu diplomātiskās pārstāvniecības un konsulārie dienesti lēmumu par vīzas pieteikumu pieņem 10 kalendārajās dienās no pieteikuma un vīzas izsniegšanai nepieciešamo dokumentu saņemšanas.
   2.   Atsevišķos gadījumos termiņu, kas vajadzīgs lēmuma pieņemšanai par vīzas pieteikumu, var pagarināt līdz 30 kalendārajām dienām, jo īpaši ja nepieciešama pieteikuma padziļināta pārbaude.
   3.   Steidzamos gadījumos lēmuma pieņemšanas termiņu var samazināt līdz 3 darbdienām vai mazāk.
   8. pants
   Izceļošana dokumentu nozaudēšanas vai zādzības gadījumā
   Eiropas Savienības un Bosnijas un Hercegovinas pilsoņi, kuri ir nozaudējuši savus personu apliecinošos dokumentus vai kuriem šie dokumenti ir nozagti, uzturoties Bosnijas un Hercegovinas vai dalībvalstu teritorijā, var bez vīzas vai citas atļaujas šo teritoriju atstāt ar dalībvalsts vai Bosnijas un Hercegovinas diplomātiskās pārstāvniecības vai konsulārā dienesta izdotiem derīgiem personu apliecinošiem dokumentiem, kas dod tiesības šķērsot robežu.
   9. pants
   Vīzas pagarināšana ārkārtas apstākļos
   Bosnijas un Hercegovinas pilsoņiem, kuriem force majeure iemeslu dēļ nav iespējams atstāt dalībvalstu teritoriju līdz vīzā norādītajam laikam, vīzas termiņu saskaņā ar uzņēmējvalsts tiesību aktos noteiktajām prasībām bez maksas pagarina uz laiku, kas vajadzīgs, lai atgrieztos savā uzturēšanās valstī.
   10. pants
   Diplomātiskās pases
   1.   Bosnijas un Hercegovinas pilsoņi, kas ir derīgu diplomātisko pasu turētāji, drīkst ieceļot, izceļot vai tranzītā šķērsot dalībvalstu teritorijas bez vīzas.
   2.   Šā panta 1. punktā minētās personas drīkst uzturēties dalībvalstu teritorijās ne ilgāk kā 90 dienas 180 dienu laikposmā.
   11. pants
   Vīzu teritoriālais derīgums
   Ievērojot dalībvalstu normatīvos aktus par valsts drošību un ievērojot ES noteikumus par vīzām ar ierobežotu teritoriālo derīgumu, Bosnijas un Hercegovinas pilsoņiem ir tādas pašas tiesības ceļot pa dalībvalstu teritoriju kā Eiropas Savienības pilsoņiem.
   12. pants
   Apvienotā komiteja nolīguma pārvaldībai
   1.   Puses izveido Apvienoto komiteju (turpmāk – “Komiteja”), kuras sastāvā ir Eiropas Kopienas un Bosnijas un Hercegovinas pārstāvji. Kopienu pārstāv Eiropas Kopienu Komisija, kurai palīdz dalībvalstu eksperti.
   2.   Komitejai jo īpaši ir šādi uzdevumi:

               a)

               uzraudzīt šā nolīguma īstenošanu;

               b)

               ierosināt šā nolīguma grozījumus vai papildinājumus;

               c)

               risināt domstarpības, kas radušās sakarā ar šā nolīguma noteikumu piemērošanu vai interpretāciju.

         3.   Komiteja sanāk pēc vajadzības, ja to pieprasa viena no Pusēm, un vismaz vienu reizi gadā.
   4.   Komiteja pieņem savu reglamentu.
   13. pants
   Šā nolīguma saistība ar divpusējiem nolīgumiem starp dalībvalstīm un Bosniju un Hercegovinu
   1.   Stājoties spēkā, šis nolīgums prevalē pār noteikumiem jebkuros divpusējos vai daudzpusējos nolīgumos vai vienošanās, kas noslēgtas starp atsevišķām dalībvalstīm un Bosniju un Hercegovinu, ciktāl minētie nolīgumi vai vienošanās attiecas uz šajā nolīgumā reglamentētiem jautājumiem.
   2.   Divpusējus nolīgumus vai vienošanās, kas starp atsevišķām dalībvalstīm un Bosniju un Hercegovinu parakstīti pirms 2007. gada 1. janvāra un paredz dienesta pasu turētāju atbrīvošanu no vīzu prasības, turpina piemērot 5 gadus no šā nolīguma stāšanās spēkā, neskarot attiecīgo dalībvalstu vai Bosnijas un Hercegovinas tiesības minēto 5 gadu laikā denonsēt minētos divpusējos nolīgumus vai apturēt to piemērošanu.
   14. pants
   Nobeiguma noteikumi
   1.   Puses šo nolīgumu ratificē vai apstiprina saskaņā ar savām attiecīgajām procedūrām, un tas stājas spēkā otrā mēneša pirmajā dienā pēc dienas, kad Puses viena otrai ir paziņojušas par iepriekšminēto procedūru pabeigšanu.
   2.   Atkāpjoties no šā panta 1. punkta, šis nolīgums stājas spēkā vienīgi dienā, kad stājas spēkā Nolīgums starp Eiropas Kopienu un Bosniju un Hercegovinu par personu atpakaļuzņemšanu, ja tā spēkā stāšanās diena ir pēc šā panta 1. punktā paredzētās dienas.
   3.   Nolīgums ir noslēgts uz nenoteiktu laiku, ja vien tas netiek izbeigts saskaņā ar šā panta 6. punktu.
   4.   Šo nolīgumu var grozīt ar Pušu rakstisku vienošanos. Grozījumi stājas spēkā pēc tam, kad Puses ir viena otrai paziņojušas par šim nolūkam vajadzīgo iekšējo procedūru pabeigšanu.
   5.   Jebkura no Pusēm šo nolīgumu var pilnīgi vai daļēji apturēt sabiedriskās kārtības, valsts drošības aizsardzības vai sabiedrības veselības aizsardzības apsvērumu dēļ. Lēmumu par apturēšanu paziņo otrai Pusei ne vēlāk kā 48 stundas pirms tās stāšanās spēkā. Puse, kas apturējusi šā nolīguma piemērošanu, nekavējoties informē otru Pusi, tiklīdz apturēšanas iemesli vairs nav spēkā.
   6.   Jebkura no Pusēm var izbeigt šo nolīgumu, par to rakstiski paziņojot otrai Pusei. Šis nolīgums zaudē spēku 90 dienas pēc šāda paziņojuma dienas.

      Nolīgums ir sagatavots divi tūkstoši septītā gada septembra astoņpadsmitajā datumā divos eksemplāros visās Līgumslēdzēju pušu oficiālajās valodās, un visi teksti ir vienlīdz autentiski.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску зајелницу
         Za Europsku zajednicu

         За Босна и Херцеговина
         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien und Herzegowina
         Bosnia ja Hertsegoviina nimel
         Για τη Вοσνία-Ερζεγοβίνη
         For Bosnia and Herzegovina
         Pour la Bosnie-et-Herzégovine
         Per la Bosnia-Erzegovina
         Bosnijos ir Hercegovinos vardu
         Bosnijas un Hercegovinas vārdā
         Bosznia és Hercegovina részéről
         Għall-Bożnja u Ħerzegovina
         Voor Bosnië en Herzegovina
         W imieniu Bośni i Hercegowiny
         Pela Bósnia e Herzegovina
         Pentru Bosnia și Herţegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   PIELIKUMS
   NOLĪGUMA PROTOKOLS PAR DALĪBVALSTĪM, KAS PILNĪBĀ NEPIEMĒRO ŠENGENAS ACQUIS

   Dalībvalstis, kurām Šengenas acquis ir saistošs, bet kuras vēl neizsniedz Šengenas vīzas, jo šajā jautājumā gaida attiecīgo Padomes lēmumu, izsniedz attiecīgās valsts vīzas, kuras ir derīgas tikai attiecīgās valsts teritorijā.
   Šīs dalībvalstis var saskaņā ar Eiropas Parlamenta un Padomes Lēmumu Nr. 895/2006/EK vienpusēji atzīt Šengenas vīzas un uzturēšanās atļaujas tranzītam caur savu teritoriju.
   Ņemot vērā, ka Eiropas Parlamenta un Padomes Lēmums Nr. 895/2006/EK neattiecas uz Rumāniju un Bulgāriju, Eiropas Komisija iesniegs priekšlikumu ar līdzīgiem noteikumiem, lai minētās valstis varētu tranzītam caur savu teritoriju vienpusēji atzīt Šengenas vīzas un uzturēšanās atļaujas, un citus līdzīgus dokumentus, ko izsniegušas citas dalībvalstis, kuras vēl nav pilnībā iekļāvušās Šengenas zonā.
   KOPĪGĀ DEKLARĀCIJA PAR DĀNIJU
   Puses ņem vērā, ka šis nolīgums neattiecas uz Dānijas Karalistes diplomātisko pārstāvniecību un konsulāro dienestu vīzu izsniegšanas procedūrām.
   Šādos apstākļos ir vēlams, ka Dānijas un Bosnijas un Hercegovinas iestādes nekavējoties noslēdz divpusēju nolīgumu par īstermiņa vīzu izsniegšanas atvieglināšanu ar līdzīgiem noteikumiem, kādi ir nolīgumā starp Eiropas Kopienu un Bosniju un Hercegovinu.
   KOPĪGĀ DEKLARĀCIJA ATTIECĪBĀ UZ APVIENOTO KARALISTI UN ĪRIJU
   Puses ņem vērā, ka šo nolīgumu nepiemēro Apvienotās Karalistes un Īrijas teritorijā.
   Šādos apstākļos ir vēlams, ka Apvienotās Karalistes, Īrijas un Bosnijas un Hercegovinas iestādes noslēdz divpusējus nolīgumus par vīzu izsniegšanas atvieglināšanu.
   KOPĪGĀ DEKLARĀCIJA PAR ĪSLANDI UN NORVĒĢIJU
   Puses ņem vērā ciešās attiecības starp Eiropas Kopienu un Īslandi un Norvēģiju, jo īpaši atbilstīgi 1999. gada 18. maija Nolīgumam par minēto valstu iesaistīšanos Šengenas acquis īstenošanā, piemērošanā un attīstībā.
   Šādos apstākļos ir vēlams, ka Norvēģijas, Īslandes un Bosnijas un Hercegovinas iestādes nekavējoties noslēdz divpusējus nolīgumus par īstermiņa vīzu izsniegšanas atvieglināšanu ar līdzīgiem noteikumiem, kādi ir nolīgumā starp Eiropas Kopienu un Bosniju un Hercegovinu.
   KOPĪGĀ DEKLARĀCIJA PAR ŠVEICES KONFEDERĀCIJU UN LIHTENŠTEINU
   (ja nepieciešama)
   Ja Nolīgums starp ES, EK un Šveices Konfederāciju par Šveices Konfederācijas iesaistīšanu Šengenas acquis īstenošanā, piemērošanā un pilnveidošanā un minētā nolīguma Protokols par Lihtenšteinu ir stājies spēkā, pirms pabeigtas sarunas ar Bosniju un Hercegovinu, pievienos arī līdzīgu deklarāciju par Šveici un Lihtenšteinu.
   EIROPAS KOPIENAS DEKLARĀCIJA PAR VĪZAS PIEPRASĪTĀJU PIEKĻUVI INFORMĀCIJAI UN INFORMĀCIJAS SASKAŅOŠANU ATTIECĪBĀ UZ ĪSTERMIŅA VĪZU IZSNIEGŠANAS PROCEDŪRĀM UN DOKUMENTIEM, KAS IESNIEDZAMI, PIEPRASOT ĪSTERMIŅA VĪZU
   Atzīstot to, cik svarīga vīzas pieprasītājiem ir pārskatāmība, Eiropas Kopiena norāda, ka 2006. gada 19. jūlijā Eiropas Komisija ir izrādījusi likumdošanas iniciatīvu pārstrādāt Kopīgo konsulāro instrukciju diplomātiskajām pārstāvniecībām un konsulārajiem dienestiem par vīzām, kas reglamentē jautājumu par vīzas pieprasītāju piekļuvi dalībvalstu diplomātiskajām pārstāvniecībām un konsulārajiem dienestiem.
   Attiecībā uz informāciju, kas ir jāsniedz vīzas pieprasītājiem, Eiropas Kopiena uzskata, ka ir jāveic attiecīgi pasākumi:

               —

               vispārīgi ir jāizveido vīzas pieprasītājiem pamatinformācijas kopsavilkums par procedūrām un nosacījumiem, kas jāievēro, pieprasot vīzu, un par izdoto vīzu derīgumu,

               —

               Eiropas Kopiena sastādīs minimālo prasību sarakstu, lai nodrošinātu, ka vīzas pieprasītāji saņem vienotu un saskaņotu pamatinformāciju un ka tiem tiek prasīts iesniegt vienus un tos pašus pavaddokumentus.

         Iepriekšminētā informācija, tostarp vietējās konsulārās sadarbības ietvaros dalībvalstu akreditēto ceļojumu aģentūru un ceļojumu rīkotāju saraksti, ir plaši jāpaziņo atklātībai (konsulātu ziņojumu dēļi, brošūras, tīmekļa vietnes u. tml.).
   Dalībvalstu diplomātiskās pārstāvniecības un konsulārie dienesti sniedz informāciju par īstermiņa vīzu izsniegšanas atvieglojumiem saskaņā ar Šengenas acquis katrā atsevišķā gadījumā.
   EIROPAS KOPIENAS DEKLARĀCIJA PAR VĪZAS PRASĪBAS PĀRSKATĪŠANU DIENESTA PASU TURĒTĀJIEM
   Ņemot vērā, ka dienesta pasu turētāju atbrīvošana no vīzu prasības, kas paredzēta pirms 2007. gada 1. janvāra noslēgtajos divpusējos nolīgumos starp atsevišķām dalībvalstīm un Bosniju un Hercegovinu, paliek spēkā un ir piemērojama tikai 5 gadus pēc šā nolīguma stāšanās spēkā, neskarot attiecīgo dalībvalstu vai Bosnijas un Hercegovinas tiesības minēto 5 gadu laikā denonsēt šos divpusējos nolīgumus vai apturēt to piemērošanu, Eiropas Komisija vēlākais 4 gadus pēc šā nolīguma stāšanās spēkā atkārtoti novērtēs dienesta pasu turētāju situāciju, lai saskaņā ar 14. panta 4. punktā paredzēto procedūru pieņemtu iespējamos šā nolīguma grozījumus.
   EIROPAS KOPIENAS DELARĀCIJA PAR ATVIEGLOJUMIEM ĢIMENES LOCEKĻIEM UN BONA FIDE VĪZAS PIETEIKUMA IESNIEDZĒJIEM
   Eiropas Kopiena ņem vērā Bosnijas un Hercegovinas ieteikumu paplašināt ģimenes locekļu, kuriem ir tiesības izmantot vīzu atvieglotās izsniegšanas priekšrocības, definīciju, kā arī to, cik lielu nozīmi Bosnija un Hercegovina piešķir šīs kategorijas personu pārvietošanās vienkāršošanai.
   Lai atvieglotu pārvietošanos paplašinātam personu lokam, kas ģimenes saitēm saistītas ar Bosnijas un Hercegovinas pilsoņiem, kuri likumīgi uzturas dalībvalstu teritorijās (jo īpaši brāļiem, māsām un viņu bērniem), Eiropas Kopiena aicina dalībvalstu konsulārās iestādes pilnībā izmantot acquis communautaire paredzētās iespējas atvieglot vīzas izsniegšanu minētās kategorijas personām, tostarp vīzas pieteikuma iesniedzējiem pieprasīto dokumentāro pierādījumu vienkāršošanu, atbrīvošanu no pieteikuma izskatīšanas maksas un, atbilstošos gadījumos, daudzkārtējas ieceļošanas vīzas izsniegšanu.
   Turklāt Eiropas Kopiena aicina dalībvalstu konsulārās iestādes pilnībā izmantot visas iespējas, lai atvieglotu vīzas izsniegšanu bona fide vīzas pieprasījuma iesniedzējiem.


title: 2011/444/ES: Padomes Lēmums ( 2011. gada 12. jūlijs ), ar ko attiecībā uz Padomes Ģenerālsekretariātu nosaka iecēlējinstitūciju un to, kas ir pilnvarots noslēgt darba līgumus, un atceļ Lēmumu 2006/491/EK, Euratom

text:
               22.7.2011

               LV

               Eiropas Savienības Oficiālais Vēstnesis

               L 191/21

         PADOMES LĒMUMS
   (2011. gada 12. jūlijs),
   ar ko attiecībā uz Padomes Ģenerālsekretariātu nosaka iecēlējinstitūciju un to, kas ir pilnvarots noslēgt darba līgumus, un atceļ Lēmumu 2006/491/EK, Euratom
   (2011/444/ES)
   EIROPAS SAVIENĪBAS PADOME,
   ņemot vērā Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību, kas noteikta ar Padomes Regulu (EEK, Euratom, EOTK) Nr. 259/68 (1), un jo īpaši minēto Civildienesta noteikumu 2. pantu un minētās nodarbināšanas kārtības 6. pantu,
   tā kā:

               (1)

               Saskaņā ar Līguma par Eiropas Savienības darbību 240. panta 2. punkta pirmo daļu Padomes Ģenerālsekretariātu vada ģenerālsekretārs.

               (2)

               Būtu jāpieņem jauns lēmums attiecībā uz Padomes Ģenerālsekretariātu par iecēlējinstitūciju un par to, kas ir pilnvarots noslēgt darba līgumus, kā arī jāatceļ Lēmums 2006/491/EK, Euratom (2),

         IR PIEŅĒMUSI ŠO LĒMUMU.
   1. pants
   Pilnvaras, kas ar Civildienesta noteikumiem dotas iestādei, kura ir kompetenta personas iecelt amatos Padomes Ģenerālsekretariātā, un ar Pārējo darbinieku nodarbināšanas kārtību dotas iestādei, kura pilnvarota noslēgt darba līgumus, attiecībā uz Padomes Ģenerālsekretariātu īsteno:

               a)

               Padome attiecībā uz Padomes ģenerālsekretāru;

               b)

               Padome pēc ģenerālsekretāra ierosinājuma – piemērojot ģenerāldirektoriem Civildienesta noteikumu 1.a, 30., 34., 41., 49., 50. un 51. pantu;

               c)

               ģenerālsekretārs – pārējos gadījumos.
               Attiecībā uz Pārējo darbinieku nodarbināšanas kārtības piemērošanu, kā arī Civildienesta noteikumu piemērošanu AST funkciju grupai ģenerālsekretārs drīkst pilnībā vai daļēji deleģēt savas pilnvaras administrācijas ģenerāldirektoram, izņemot pilnvaras, lai ieceltu amatā ierēdņus un pārtrauktu viņu dienesta attiecības un lai pieņemtu darbā pārējos darbiniekus.

         2. pants
   Ar šo atceļ Lēmumu 2006/491/EK, Euratom.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 12. jūlijā

            Padomes vārdā –

            priekšsēdētājs

         J. VINCENT-ROSTOWSKI

      (1)  OV L 56, 4.3.1968., 1. lpp.

      (2)  Padomes Lēmums (2006. gada 27. jūnijs), ar ko attiecībā uz Padomes Ģenerālsekretariātu nosaka iecēlējinstitūciju un to, kas ir pilnvarots noslēgt darba līgumus (OV L 194, 14.7.2006., 29. lpp.).


title: Pieprasījums aizstāvēt Claudio Fava imunitāti #Eiropas Parlamenta 2008. gada 19. februāra lēmums par pieprasījumu aizstāvēt Claudio Fava imunitāti un privilēģijas (2007/2155(IMM))

text:
               6.8.2009

               LV

               Eiropas Savienības Oficiālais Vēstnesis

               CE 184/110

         Otrdiena, 2008. gada 19. februārisPieprasījums aizstāvēt Claudio Fava imunitāti

      P6_TA(2008)0047

   Eiropas Parlamenta 2008. gada 19. februāra lēmums par pieprasījumu aizstāvēt Claudio Fava imunitāti un privilēģijas (2007/2155(IMM))
   2009/C 184 E/19

      Eiropas Parlaments,
   ņemot vērā Claudio Fava2007. gada 29. maijā iesniegto pieprasījumu aizstāvēt viņa imunitāti saistībā ar civilprasību, kas pret viņu celta Marsalas civiltiesā, par ko paziņots 2007. gada 6. jūnija plenārsēdē,
   uzklausot Claudio Fava saskaņā ar Reglamenta 7. panta 3. punktu,
   ņemot vērā 9. un 10. pantu 1965. gada 8. aprīļa Protokolā par privilēģijām un imunitāti Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
   ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus (1),
   ņemot vērā Reglamenta 6. panta 3. punktu un 7. pantu,
   ņemot vērā Juridiskās komitejas ziņojumu (A6-0007/2008),

               1.

               nolemj aizstāvēt Claudio Fava imunitāti un privilēģijas;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajām Itālijas Republikas iestādēm.

      (1)  Lieta 101/63, Wagner/Fohrmann un Krier, 1964. g. krājums (Recueil), 195. lpp., un lieta 149/85, Wybot/Faure un citi, 1986. g. krājums (Recueil), 2391. lpp.